Miodragu Kostiću uručen Bedž časti | MK Group\nMeđunarodna organizacija SOS Dečije selo dodelila je, uglednom privredniku i velikom humanisti, Miodragu Kostiću, predsedniku MK Group, bedž časti u znak zahvalnosti za dugogodišnju podršku i doprinos ostvarenju misije čiji je cilj „Dom pun ljubavi za svako dete“.\nMiodrag Kostić je prvi Srbin kome je uručeno ovo priznanje, a među dobitnicima prethodnih godina našli su se kraljica Nur iz Jordana, Foverk Grup, nemačka multinacionalna kompanija, Senke Vortman, nemački režiser koji je donirao SOS Dečijim selima deo prihoda od svog filma i Džozrf Kundukulam, biskup iz Indije.\n„Izuzetno je lep osećaj biti deo ovakve porodice. Porodica je važna za svako dete, a složna porodica predstavlja najbolju osnovu za njihovo zdravo odrastanje. Moram da priznam, da i pored svih ovogodiših rezultata koje smo postigli i priznanja koje sam primio, posebno sam ponosan na ovo današnje kojim ste mi zaokružili godinu. Osmesi na licima dece i nada u njihovim očima u bolje sutra, najveće su priznanje i potvrda da smo doneli pravu odluku kada smo odlučili da izgradimo Kuću za mlade“, istakao je Miodrag Kostić, predsednik MK Group.


07.03.2018 16:46 | Srna\nSarajevo - Predsjedavajući Kluba poslanika SNSD-a u Predstavničkom domu Parlamentarne skupštine BiH Staša Košarac izjavio je da je odluka Borislava Bojića da napusti Klub poslanika SDS-a u Predstavničkom domu, kao i samu stranku, pojava, a ne pojedinačni slučaj, jer SDS napuštaju mnogi odbornici po lokalnim zajednicama, čak i neki predsjednici opštinskih odbora.\n"Svjedoci smo činjenice da su SDS napustili i poslanici u Narodnoj skupštini Republike Srpske. Imamo najava da će toga biti još u SDS-u", rekao je Košarac novinarima u Sarajevu, u pauzi sjednice Predstavničkog doma.\nOn je naveo da ovakve političke pojave i političke odluke prate prethodne tri i po godine politike koje su u znatnoj mjeri bile bliže političkim centrima u Sarajevu, nego zvaničnim stavovima institucija Republike Srpske.\n"Pretpostavljam da je to bilo značajno prilikom Bojićeve odluke da više ne bude u onoj ekipi kojoj je mnogo bliži Bakir Izetbegović, nego Milorad Dodik i institucije Republike Srpske", istakao je Košarac.\nOn je naglasio da, poznavajući Bojićev karakter i ulogu, za njega sigurno ima mjesta u jednom bloku koji već postoji u Srpskoj, a koji će biti i formalizovan, a to je patriotski blok koji ima za cilj da afirmiše vrijednosti Republike Srpske i njen značaj.\n"Ostatak koji dolazi iz SDS-a definitivno jedino može da bude blok koji će da podržava politike koje su nastale na 'Islamskoj deklaraciji'", smatra Košarac.\nOn je rekao da je evidentno da postoji "erozija" i u SDA, i u SDS-u, vjerovatno zbog toga što određeni broj ljudi ne želi da učestvuje u timu koji je izdao birače i interese Republike Srpske, te traže nova politička rješenja.


Proizvodnja ajvara po receptu pobednika takmičenja "Izađi mi na teglu" - POLJOPRIVREDNIK specijalizovani list za selo\nDatum kreiranja ponedeljak, 16 septembar 2019 12:06\nOve godine pokrenuta je proizvodnja ajvara po receptu koji je pobedio na nacionalnom takmičenju u pripremanju ajvara "Izađi mi na teglu". To pravo pripalo je prošlogodinjem pobedniku ekipi "Pucke" iz Brusa, a ajvar po njihovoj recepturi naći će se sredinom septembra i na rafovima većih marketa.\nTakmičenje "Izađi mi na teglu", koje se već pet godina održava širom Srbije pod pokroviteljstvom Ministarstva državne uprave i lokalne samouprave, uz podršku Privredne komore Srbije, predstavlja priliku za male proizvođače hrane da se predstave domaćem tržištu.\nTo je, kako je rekao Veljko Jovanović, sekretar Udruženja za prehrambenu industriju Privredne komore Srbije, važno, jer ne samo da želimo da postanemo veliki proizvođači ajvara već i da značajan deo te proizvodnje sa uspehom izvezemo.\n- "Izađi mi na teglu" je odlična prilika da proizvođači shvate šta znači ući u ozbiljan trgovački sistem, u kojem, pored kvalitetnog proizvoda, treba da planiraju plasman. Podrška Privredne komore Srbije usmerena je ka prepoznavanju potencijala za korišćenje sirovina za proizvodnju i unapređenje tehnologije, kako bi se smanjila prodaja svežeg povrća u korist plasmana gotovih proizvoda od povrća, naglasio je Jovanović.\nAkcija, organizovana kao svojevrsni karavan po gradovima Srbije, predstavlja turističko-privrednu manifestaciju koja promoviše ajvar kao jedan od domaćih gastro brendova, s ciljem unapređenja kvaliteta proizvoda i prodaje.\n- Pokretanje proizvodnje po pobedničkom receptu karavana predstavlja veliki uspeh za naš projekat ali i značajan stimulans za razvoj jedne zdrave i uspešne preduzetničke priče pobednika karavana kroz promociju njihovog recepta, kaže Ljiljana Vukotić, koordinator projekta.\nPod pokroviteljstvom Ministarstva državne uprave i lokalne samouprave, a uz podršku Privredne komore Srbije ove godine pokrenut je i edukativni centar "Izađi mi na teglu" kao podsticaj razvoju preduzetništva širom Srbije. Edukacije će se održati u šest gradova: Zaječaru, Beloj Palanci, Dimitrovgradu, Vladičinom Hanu, Kanjiži i Kuršumliji, dok se u narednim godinama planira uključivanje novih gradova. Edukacija ima za cilj unapređenje znanja i veština polaznika o uslovima i načinima za pokretanje sopstvene proizvodnje. Planirana je serija predavanja koja obuhvataju različite teme, kao što su: preduzetništvo i izazovi koje nosi, marketing i prodajne veštine, izvori finansiranja i izrada projekata kao i tehnologija proizvodnje i kontrola kvaliteta.\nPored Privredne komore Srbije, projekat podržavaju i Ministarstvo poljoprivrede, vodoprivrede i šumarstva, Centar za upravljanje razvojem iz Novog Sada, Instituta za prehrambene tehnologije iz Novog Sada i Prirodno-matematički fakultet u Novom Sadu - Katedra za hotelijerstvo departmana za geografiju, turizam i hotelijerstvo, navodi se u saopštenju PKS-a.


Belorus od odbačenih dijelova napravio repliku Ferrarija F250 - BIGportal.ba\nBelorus od odbačenih dijelova napravio repliku Ferrarija F250\n29 Jula, 2019 8 Novembra, 2019 0167\nNije želio da baci dijelove sportskog coupea Ford Cougar, uključujući i 2,5 litarski V6 motor.\nOnda se setio zaboravljenog Ferarrijevog koncepta F250 i odlučio je da napravi repliku modela koji nikad nije ušao u serijsku proizvodnju, prenosi Radiosarajevo.ba.\nSve se dešavalo spontano: Sergej iz mesta Berez, nedaleko od Bresta, u Belorusiji uz mnogo truda napravio je model koji je nazvao Izolda, jedinstveni automobil koji privlači pažnju na raznim izložbama.\nA sve je počelo kada je ovom vojnom inženjeru završila služba u oružanim snagama Belorusije. U dvorištu svoje kuće je otvorio servis kada mu je došla žena u sportskom Ford Cougaru s pokvarenim motorom,\nVlasnica je našla novi motor koji je Sergej ugradio, a stari 2,5 litarski V6 (170 KS) bio je predviđen za otpad. Međutim, spretni Belorus je uvideo da motor može da se osposobi, čak i da posluži kao baza za nastanak novog automobila – replike zaboravljenog Ferrarija F250.\nNašao je okvir Ford Mondea, modifikovao ga i prekrio atraktivnom “keceljom” koristeći 3D štampač, građevinsku penu, staklena vlakna, fiberglas, epoksidnu smolu, dok su bočni retrovizori oblikovani od gline!\nČak četiri meseca je potrošio na dizajniranje i konstrukciju vrata u obliku galebovih krila koja se podižu uz pomoć gasnih amortizera. U unutrašnjosti se prepoznaju delovi Ford Cougara, dok je oslanjanje preuzeto od Lade.\nIako je Sergej utrošio 20-ak hiljada dolara za svoj automobil, sada ga prodaje za tri puta manji iznos. “Nažalost, trenutno trebam novac”, govori s dosta tuge, jer će se uskoro rastati od svog remek-dela.\nKad kamionu otpadne točak na autoputu\nŠef američke obavještajne službe odlazi\nKrajem novembra presuda Benzemi\nNa elektrifikovane automobila se odnosila gotovo petina prodaje u trećem kvartalu u Evropi\nRossijev oproštaj u Italiji i bacanje kacige (VIDEO)\nOdermat je slavio na početku sezone u Zeldenu, treći u Kranjcu


Vlada Republike Srbije >> Vesti >> Saopštenja Vlade >> Povećan iznos prelevmana na uvoz šećera iz zemalja EU\nPovećan iznos prelevmana na uvoz šećera iz zemalja EU\nBeograd, 19. februar 2004. godine - Vlada Republike Srbije utvrdila je na današnjoj sednici i uputila u skupštinsku proceduru Predlog zakona o policiji i donela odluku da se u cilju zaštite domaće proizvodnje šećerne repe i šećera poveća iznos postojećeg prelevmana na uvoz šećera iz zemalja Evropske unije sa 10 na 18 dinara po kilogramu.\nOva odluka je sezonskog karaktera i posledica je zabrane izvoza šećera iz Srbije u zemlje Evropske unije po preferencijalnim uslovima.\nVlada Srbije saopštila je da će Republička direkcija za robne rezerve, u cilju omogućavanja stabilnog snabdevanja tržišta brašnom T-850, nastaviti da i u periodu od februara do jula ove godine prodaje ovaj tip brašna u količini od 10.500 tona mesečno pod nepromenjenim uslovima ( po ceni od 11,5 dinara po kilogramu ), a na osnovu spiskova koje sačini resorno ministarstvo. Takođe, biće nastavljene i isporuke brašna T-500 u predviđenim količinama po ceni od 14,5 dinara po kilogramu.\nVlada je Skupštini Srbije odobrila i sredstva u iznosu od 20 miliona dinara na ime isplate dnevnica i putnih troškova poslanika za period januar - mart 2004. godine i 125 miliona na ime finansiranja sprovođenja izbora za narodne poslanike.\nNa današnjoj sednici dužnosti je razrešen direktor Javnog preduzeća Elektroprivreda Srbije Ljubomir Gerić, a dosadašnji zamenik direktora Dragojlo Bažalac postavljen je za vršioca dužnosti direktora ovog preduzeća.


TREĆA SEDNICA DRUGOG REDOVNOG ZASEDANJA NARODNE SKUPŠTINE RS U 2014. GODINI: ZAKLJUčEN ZAJEDNIčKI JEDINSTVENI PRETRES O PREDLOZIMA ZAKONA SA DNEVNOG REDA\nDrugog dana rada, 14. oktobra, pre prelaska na rad po dnevnom redu sednice, predsednici, odnosno ovlašćeni predstavnici poslaničkih grupa, narodni poslanici prof. dr Janko Veselinović, Žika Gojković, Milan Korać, Miodrag Linta i Borislav Stefanović zatražili su obaveštenja i objašnjenja u skladu sa članom 287. Poslovnika Narodne skupštine.\nNarodna skupština započela je zajednički jedinstveni pretres o predlozima zakona iz tačaka 2, 3, 4 i 5 dnevnog reda sednice, odnosno o Predlogu zakona o potvrđivanju Sporazuma između Vlade Republike Srbije i Vlade Republike Hrvatske o saradnji u zaštiti od prirodnih i drugih katastrofa, Predlogu zakona o potvrđivanju Sporazuma između Vlade Republike Srbije i Vlade Republike Makedonije o uzajamnom priznavanju vozačkih dozvola, Predlogu zakona o potvrđivanju Sporazuma između Vlade Republike Srbije i Vlade Rumunije o otvaranju međunarodnog graničnog prelaza Vračev Gaj (Republika Srbija) i Sokol (Rumunija) na srpsko-rumunskoj državnoj granici i Predlogu zakona o potvrđivanju Sporazuma između Vlade Republike Srbije i Vlade Rumunije o otvaranju međunarodnog graničnog prelaza Golubac (Republika Srbija) i Nova Moldova (Rumunija) na srpsko-rumunskoj državnoj granici, koje je podnela Vlada.\nU ime predlagača, predložene zakone obrazložio je ministar bez portfelja mr Velimir Ilić.\nNarodna skupština je vodila i zaključila zajednički jedinstveni pretres o predlozima zakona iz tačaka 2, 3, 4 i 5 dnevnog reda sednice.\nU nastavku sednice, Narodna skupština je započela i zaključila jedinstveni pretres o Predlogu odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Poslanička grupa Socijalistička partija Srbije.\nNarodna skupština nastavlja sa radom u sredu, 15. oktobra, u 11 časova.\nIzvor: Vebsajt Narodne skupštine Republike Srbije, 14.10.2014.


Prostor - Vrtić "Mala Oaza"\nVrlo smo ponosni na prostor od 1.400 m2 sa podnim grejanjem, u zgradi namenski projektovanoj da bude predškolska ustanova, koja ispunjava sve uslove i standarde za rad i bezbednost.\nOvaj prelepi objekat sa veeeeeelikim dvorištem, koje je takođe opremljeno i obezbeđeno – sada je naša nova kuća.\nRaspolažemo sa 9 soba za vrtićke i jaslene grupe, a svaka je sa pripadajućim toaletima. Zbog ovako projektovanog prostora vaspitači u svakom trenutku imaju na oku svako dete.\nSala za fizičke aktivnosti, odnosno sala za multimediju na raspolaganju nam je kako za sport tako i za predstave, projekcije i druge kulturne i edukativne sadržaje.\nVelika kuhinja i trpezarija omogućavaju komfor i uživanje u jelu, izvrsnom spremljenom od strane vrednih kuvara iz EVA keteringa. Poseban ulaz za hranu i ispunjeni svi sanitarni uslovi garantuju bezbednost ishrane u našem vrtiću.\nPrijemno odeljenje je prostrano i prijatno, a ukoliko decu dovozite rano ili ih uzimate pred kraj našeg radnog vremena, naći ćete ih u dežurnoj sobi sa dežurnim vaspitačem.\nTu je i soba za izolaciju za decu koja tokom boravka u vrtiću pokažu simptome koji zahtevaju medicinski tretman, te se zbog bezbednosti i svoje i ostale dece udalje iz svoje grupe i na sigurnom čekaju roditelje da ih preuzmu.


Poziv za trening "Odgovorno upravljanje otpadom" - Inženjeri zaštite životne sredine\nPoziv za trening “Odgovorno upravljanje otpadom”\nUdruženje “Inženjeri zaštite životne sredine” od 13. do 16. novembra, na Andrevlju (Fruška gora), organizuju trening “Odgovorno upravljanje otpadom”.\nPrijave su otvorene do 3. novembra, a selekcija učesnika i učesnica biće 5. novembra.\nOdabranim učesnicima i učesnicama biće refundirani putni troškovi u visini povratne autobuske karte na relaciji od njihovog mesta boravka do Novog Sada. Od Novog Sada do Andrevlja biće obezbeđen organizovani prevoz.\nOradio: Gušimo se u otpadu o kom ne razmišljamo\nPrvi “Klimaton” održan u Šapcu\nError: Error validating access token: Session has expired on Friday, 18-Jan-19 01:55:48 PST. The current time is Tuesday, 23-Apr-19 16:53:56 PDT.


Admin January 18, 2021\t0 Komentara\nPremijerka Ana Brnabić započela je svoju posetu Kolubarskom okrugu u Ubu sastankom sa predsednikom te opštine Darkom Glišićem, a sastanku prisustvuju i gradonačelnik Valjeva Lazar Gojković i predsednici drugih opština tog okruga – Mionica, Lajkovac, Ljig i Osečina.\nTokom posete Ubu, premijerka će sa ministrom prosvete, nauke i tehnološkog razvoja Brankom Ružićem obići Osnovnu školu „Milan Munjas”, koja je rekonstruisana sredstvima vladine Kancelarije za upravljanje javnim ulaganjima u iznosu od 354 miliona.\nŠkolu „Milan Munjaš“ pohađa 1.257 učenika u 57 odeljenja, u njoj je zaposleno 140 radnika, a nastava se realizuje u matičnoj školi i u još 12 izdvojenih odeljenja koja obrazuju deca sa smetnjama u razvoju.\nIndustrijska zona, koja je kompletno komunalno opremljena, nalazi se na površini od 70 hektara i smeštena je pored puta Ub – Obrenovac – Beograd.\nKroz teritoriju opštine prolazi industrijski železnički kolosek koji služi samo za privrednu delatnost.\nPrema podacima Nacionalne službe za zapošljavanje u opštini Ub u decembru 2020. godine bilo je 1.060 nezaposlenih osoba, a prosečna neto plata za 10 meseci prethodne godine na teritoriji opštine je iznosila 54.124 dinara, dok je prosek za celu oblast iznosio 54.359 dinara.\nDrago mi je što ljudi iz Uba više ne odlaze, već ima i primera da se pojedinci iz Beograda doseljavaju ovde zbog kvaliteta lokalne infrastrukture, obrazovnih, zdravstvenih institucija, konstatovala je predsednica Vlade Republike Srbije Ana Brnabić nakon razgovora sa predsednikom opštine Ub Darkom Glišićem.\nBrnabić je rekla da joj je drago što je danas bila u mogućnosti da poseti opštinu Ub koja, kako je rekla, izgleda fenomenalno.\n“Znam koji su sve projekti u planu i situacija u ovoj opštini biće sve bolja”, navela je premijerka.\nBrnabić je dodala i da će Vlada Srbije učiniti sve što može da dodatno pomogne napredak te lokalne samouprave, te da će država nastaviti sa investicijama.\n“Drago mi je da dođem u jednu ovakvu školu, najmoderniju, sa najboljim mogućim uslovima, novim zatvorenim bazenom”, navela je Brnabić i dodala da smatra da je, takođe, posebno važno to što to u Srbiji polako počinje da bude standard za sve osnovne škole.\n“Biće nam potrebno vremena, ali je važno da smo krenuli da radimo”, navela je Brnabić i podsetila da se u Ubu radi i potpuna rekonstrukcija Doma zdravlja.\nUpitana da li će se nastaviti sa obnavljanjem škola u Kolubarskom okrugu, koje su usporene usled pandemije virusa korona, Brnabić je rekla da je korona usporila investicije samo u izvođenju radova, a ne u smislu investiranja.\n“Tu nismo prekidali ili umanjivali novac, nastavili smo da guramo to kao prioritete, a uporedo sa tim našli smo način da obezbedimo i ono što je bilo potrebno za efikasnu borbu protiv virusa korona. Nastavljamo sa time i mislim da će jedan od fokusa u budućnosti biti predškolske ustanove”, rekla je Brnabić.\nVažno omogućiti normalnu nastavu što duže.\nVeoma je važno što su škole danas počele da rade i potrebno je omogućiti da one što duže rade u normalnim uslovima, koji su ugroženi epidemijom virusa korona, izjavila je Brnabić.\n“Zbog toga smo doneli odluku da krenemo ponovo sa nastavom nakon zimskog raspusta. Imamo izuzetno dobar sistem nadzora nad novoobolelima, pratićemo sa timovima svakodnevno broj novoobolelih, učenika, i nastavnog i vannastavnog osoblja u školama, i trudićemo se da im pružimo svu potrebnu podršku da nastava traje što normalnije, što duže”, rekla je Brnabić.\nZato je pozvala prosvetne radnike da se u što većem broju odazovu vakcinaciji ili kod svojih školskih uprava ili preko portala eUprava, elektronski ili telefonski, jer je, kako je rekla, to sistem koji u ovom trenutku savršeno funkcioniše.\n“Počeli smo da pozivamo na vakcinaciju te ljude koji su izrazili interesovanje”, rekla je premijerka prilikom obilaska škole “Milan Munjas” u Ubu.\nVakcinacija za sledeću prioritetnu grupu, u koju spadaju prosvetni radnici, pripadnici MUP-a, Vojske Srbije i predstavnici medija, počeće sutra, najavila je Brnabić.\n“Od sutra kreće masovna vakcinacija stanovništva”, rekla je Brnabić i apelovala na sve da se što u većem broju prijave.\nRešenje aerozagađenja prioritetni projekat u Valjevu\nRešavanje problema aerozagađenja je prioritetni projekat u Valjevu, poručila je Brnabić dodajući da se nada da će po tom pitanju uskoro imati neke dobre vesti.\n“Rešenje aerozagađenja je apsolutni prioritet za sve nas”, rekla je Brnabić.\nBrnabić je dodala da na rešenju tog problema rade i ministarka za zaštitu životne sredine Irena Vujović, Kancelarija za upravljanje javnim ulaganjima, ali i ministar odbrane Nebojša Stefanović, jer, kako kažu, moraju da se zamene kotlovi u Krušiku.\nPrema njenim rečima, prilikom tog posla došlo je do kašnjenja usled virusa korona, ali ne u investiranju, već u izvođenju radova.\n“Ali, nadam se da će to za nekoliko meseci biti u potpunosti gotovo”, navela je premijerka.\nKolubarski Info / Slavko Ivanović / Foto: Grujović Zoran\nTags: Ana Brnabić, Branko Ružić, Darko Glisic, kolubarski okrug, Lazar Gojković, Osnovna škola „Milan Munjas", ub


Ana Frank - istorija za sadašnjost - Valjevo\nPosted by: REDAKCIJA VALJEVSKA POSLA in Valjevo 21. October 2016.\tComments Off on Ana Frank – istorija za sadašnjost\nEdukativna debatna mreža Otvorena komunikacija u saradnji sa Kućom Ane Frank (Holandija) i Gradskom upravom Grada Valjeva, poziva vas na svečano otvaranje putujuće izložbe pod nazivom „Ana Frank – istorija za sadašnjost”, koja će biti upriličena u ponedeljak, 24. oktobra, u Narodnom muzeju Valjevo u 19 časova.\nPutujuća izložba „Ana Frank – istorija za sadašnjost“ do sada je obišla više od 300 lokacija u celom svetu, a u Srbiju je došla u sklopu projekta „Historija, Istorija, Povijest – lekcije za sadašnjost“, koji Otvorena komunikacija sprovodi pod pokroviteljstvom Kuće Ane Frank iz Holandije, a u saradnji sa partnerima iz Bosne i Hercegovine, Hrvatske i Makedonije i lokalnim sponzorima. Prvo predstavljanje imala je u aprilu u Beogradu, sada će biti prikazana i pred publikom u Valjevu, gde će gostovati do 11. 11. 2016.\nCela postavka zasniva se na vršnjačkoj edukaciji. Trening za vršnjačke vodiče kroz izložbu održava se 22-23.10. u prostorijama Narodnog muzeja Valjevo, a vode ga licencirani treneri Otvorene komunikacije. Obučeni učenici srednjih škola iz Valjeva sprovodiće zainteresovane grupe svojih vršnjaka kroz izložbu tokom narednih dana njenog gostovanja.\nOriginalnoj postavci pridruženo je sedam lokalnih panoa, kreiranih u okviru HIP projekta po originalnoj metodologiji koju je patentirala Kuća Ane Frank. Oni prikazuju istorijska dešavanja iz proteklih 70 godina u Srbiji i regionu, obeleženih brojnim konfliktima i podelama. Mladi posetioci će kroz ovaj deo izložbe moći da se upoznaju sa ličnostima i događajima o kojima ne mogu saznati iz školskih udžbenika.\nPrevious: Odeljenje komunalne policije: U ulozi dobrog komšije\nNext: Treći kružni tok završen


Undergrand radio poziva demo bendove - NekiRok\nUndergrand radio poziva demo bendove\nU cilju davanja podrške promociji neafirmisanim autorskim bendovima iz Srbije i regiona, novopokrenuti novosadski internet rokenrol radio uvrstiće u svoju programsku šemu i emisiju Undergrand mesečna demo top lista, koja će obuhvatati sledeće, u najširem smislu shvaćene, žanrovske kategorije: Heavy Metal, Punk/Hard Core i Indie Rock. Snimci bendova, koji nemaju objavljen album i uklapaju se u navedene muzičke odrednice, će uz kratko predstavljanje biti emitovani u emisiji. Slušaoci Undergrand radija i posetioci njegovog Facebook profila će biti u prilici i da naknadno preslušaju pesme i glasaju za svoje favorite.\nUndergrand mesečnu demo top listu će uređivati i voditi Milan Đorđević. On će sa pobednicima, u okviru svojih žanrovskih kategorija, raditi intervjue, kao i kratke priloge o njihovim bendovima, za portale i fanzine, koji emisiji daju prijateljsku podršku (Helly Cherry, Rockomotiva, Dotkom, Liman Crew, Oprem Dobro, Infinitum i dr.).\nUndergrand radio, čiji osnivači su Zoran Popnovakov i Goran Stepančev, će u saradnji sa Danielom Tikvickim, vlasnikom izdavačke kuće Librarion Records, objavljivati godišnju poližanrovsku kompilaciju bendova, koji su glasovima slušalaca pobedili u mesečnoj demo top listi.\nZainteresovani demo bendovi treba da pošalju snimak jedne pesme i kratku biografiju na sledeću adresu: undergrandradio@gmail.com.


Jun 8, 2016 Kaspersky Lab, Lurk Trojan virus, Rusija, sajber kriminal\nStručnjaci iz kompanije Kaspersky Lab u saradnji sa Sberbankom, jednom od najvećih banaka u Rusiji, kao i predstavnicima Ministarstva unutrašnjih poslova Rusije sarađivali su na istrazi kriminalne grupe Lurk, čiji je rezultat bilo hapšenje 50 osoba. Uhapšene osobe sumnjiče se za kreiranje mreže zaraženih računara pomoću koje su od 2011. godine ukrali više od 45 miliona američkih dolara (3 milijarde rubalja) iz banaka, drugih finansijskih institucija i kompanija. Ovo je najveće hapšenje hakerskih grupa koje je do sada zabeleženo u Rusiji.\nTokom 2011. godine, stručnjaci iz kompanije Kaspersky Lab uočili su aktivnost organizovane sajber kriminalne grupe koja je koristila Lurk Trojan virus – sofisticiran, univerzalni i višemodularni malver sa širokim funkcionalnim karakteristikama koje su mu omogućile da dobije pristup računarima žrtava. Tačnije, ova krimnalna grupa tražila je način da se infiltrira u sisteme udaljenih bankarskih servisa kako bi mogla da krade novac sa računa klijenata.\n„Od samog početka, stručnjaci iz kompanije Kaspersky Lab bili su uključeni u policijsku istragu grupe Lurk. Odmah smo shvatili da je Lurk grupa ruskih hakera koja predstavlja ozbiljnu pretnju organizacijama i korisnicima. Kriminalna grupa Lurk počela je da napada banke pre otprilike godinu i po dana, dok je pre toga njen maliciozni program targetirao brojne kompanije i potrošačke sisteme“.\n„Stručnjaci iz naše kompanije analizirali su maliciozan softver i identifikovali mrežu računara i servera koju su kreirali hakeri. Pomoću ovih informacija, predstavnici policije bili su u mogućnosti da identifikuju osumnjičene i prikupe dokaze o kriminalnim delima koja su oni počinili. Veoma smo zadovoljni što ćemo pomoći u privođenju sajber kriminalaca pravdi”, izjavio je Ruslan Stojanov (Ruslan Stoyanov), direktor sektora za kompjuterske incidente u komapniji Kaspersky Lab.\nTokom hapšenja, ruska policija uspela je da spreči transakciju lažnog novca u iznosu od preko 30 miliona američkih dolara (2.273 milijardi rubalja).\nLurk Trojan virus\nKako bi distribuirala malver, hakerska grupa Lurk inficirala je veliki broj legitimnih veb stranica, uključujući i stranice vodećih svetskih medija i novinskih agencija. Sve što je bilo neophodno za infekciju jeste da žrtva poseti veb stranicu koja je bila zaražena Lurk Trojan virusom. Nakon što bi se našao na žrtvinom računaru, malver bi počeo sa preuzimanjem dodatnih malicioznih modula koji bi mu omogućili da ukrade žrtvin novac.\nMedijske veb stranice nisu bile jedine legitimne mete ove grupe. Kako bi prikrili svoje tragove iza VPN konekcije, kriminalci su takođe inficirali brojne IT i telekomunikacione kompanije, i koristili njihove servere kako bi ostali anonimni.\nLurk Trojan virus je prepoznatljiv po tome što svoj maliciozni kod ne skladišti u računaru žrtve već u RAM memoriji. Takođe, njegovi kreatori uložili su veliki napor kako bi antivirus rešenjima bilo što komplikovanije da ga detektuju. Zbog toga su iskrostili različite VPN usluge, anonimnu Tor mrežu, kompromitovane Wi-Fi konekcije i servere napadnutih IT organizacija.\nKompanije moraju obratiti pažnju na bezbednosne mere i redovno obavljati IT bezbednosne provere kako bi bili zaštićeni makar od poznatih sajber pretnji. Takođe je veoma važno da edukuju zaposlene o osnovama odgovornog sajber ponašanja.\nPored toga, neophodno je da kompanije uvedu bezbednosne mere koje će im omogućiti da detektuju ciljani napad koji je u toku. Najbolja strategija jeste sveobuhvatan pristup gde se dopunjuju prevencija i detekcija pretnji, uz značajne investicije u sistem detekcije i odgovora na pretnje. Čak i najsofisticiraniji ciljani napadi mogu biti uočeni usled abnormalne aktivnosti, u poređenju sa redovnim opterećenjem u svakodenvnom poslovanju.\nKaspersky Lab detektuje Lurk Trojan virus kao Trojan.Win32.Lurk, Trojan-Banker.Win32.Lurk, Trojan-Spy.Win32.Lurk.\nEricsson Mobility Report: “Internet stvari” preuzima mobilne telefone do 2018. godine


Faktor | Političke partije prošle godine prihodovale 9,2 miliona eura\nObjavljeno: 09.07.2019. u 21:01\nKako su naveli, 84 odsto prihoda prikupljeno je iz budžetska sredstva\nPolitičke partije u Crnoj Gori prihodovale su prošle godine 9,2 miliona eura, dok su njihovi rashodi bili veći za skoro 370 hiljada, saopšteno je iz Agencija za sprječavanje korupcije (ASK), javlja Anadolu Agency (AA).\nPolitički subjekti bili su dužni da podnesu završni račun i konsolidovani finansijski izvještaj za poresku godinu Poreskoj upravi, Državnoj revizorskoj instituciji (DRI) i ASK-u, najkasnije do 31. marta.\n"Politički subjekti u izvještajima prijavili ukupan godišnji prihod od 9,2 miliona EURA, rashod od 9,57 miliona i dugovanja od 2,15 miliona eura", saopštili su iz Agencije.\n"Agencija je konstatovala da je potrebno što skorije izmijeniti obrazac koji propisuje formu godišnjih izvještaja, kako bi se dodatno unaprijedio i standardizovao način izvještavanja političkih subjekata", navodi se u saopštenju.\nPomor ribe: Tužilaštvo provjerava navode o ekološkom incidentu u Ćehotini


Dodik ”upozorava” ambasadore da 25. novembar nije Dan državnosti BiH – Informer\nDodik ”upozorava” ambasadore da 25. novembar nije Dan državnosti BiH\nPredsjednik Republike Srpske (RS) Milorad Dodik uputio je pismo stranim ambasadorima u BiH u kojem ih “upozorava” da se i ove godine najavljuje obilježavanje 25. novembra kao „Dana državnosti BiH“ te da se taj dan ne može slaviti na nivou institucija BiH, jer se “radi o očiglednom kršenju važećih propisa i ignorisanju Ustava BiH koji je dio međunarodnog ugovora”.\nDodik navodi da je “činjenica da ovaj dan ne postoji ni u jednom zakoni niti u zvaničnom aktu BiH te da kao takav on ne može biti obilježavan kao praznik na nivou institucija BiH”.\n‘Ovaj datum je, smatra entitetski predsjednik, određen kao praznik u Zakonu o praznicima koji je Federacija BiH preuzela od ratne „Republike BiH“, i ne sporimo pravo da se na teritoriji Federacije BiH taj zakon primjenjuje i poštuje’.\n“Međutim, notorna je činjenica da institucije BiH, odnosno Parlamentarna skupština BiH, niti su preuzele pomenuti zakon niti su usvojile novi koji bi tretirao 25. novembar kao praznik, prema tome ovaj datum de jure nije praznik koji se obilježava na nivou institucija BiH, niti je praznik BiH nastale međunarodnim ugovorom”, navodi Dodik.\n“Smatramo da je krajnje vrijeme da se prestane s praksom grubog ignorisanja stvarnosti i postojećeg pravnog okvira, te s još grubljim i neukusnijim prisvajanjem zajedničkih tekovina antifašističke borbe naroda bivše Jugoslavije”, navodi entitetski predsjednik i dodaje da niko nema pravo da to čini, “a pogotovo ne na štrb i protivno volji srpskog naroda koji je u pomenutoj antifašističkoj borbi dao ubjedljivo najveći doprinos i podnio najveće žrtve”.\nOn još ističe i da “ono što je početkom 1995. godine proglašeno ‘Danom državnosti BiH’ odnosilo se samo na dio teritorije koju je kontrolisala ‘Armija BiH’, pa ne može biti propis koji je važio za cijelu BiH”.\n“Volja dva člana Predsjedništva BiH da organizuju prijeme ovim povodom, kao ni prisustvo onih koji se njihovom pozivu odazovu, ne može promijeniti ove činjenice niti 25. novembar proizvesti u praznik BiH. U interesu stvaranja tolerantnije atmosfere i izgradnje pretpostavki za bolje razumijevanje među narodima u BiH smatram da treba odmah prestati s praksom nametanja i naturanja, pogotovo onog koje nema ni pravno ni istorijsko utemeljenje.\nRiječ je isključivo o zloupotrebi i pokušaju manipulacije kojom se taj datum prikazuje kao praznik države u kojoj ste akreditovani kao diplomatski predstavnici, a sa ciljem nastavka dominacije političke volje jednog nad druga dva naroda u BiH”, tvrdi entitetski predsjednik.\nNjemački parlament donio rezoluciju o neonacističkom teroru\nMašinovođe spremne na prekid štrajka


1. novembar/studeni, 2014.\nEvropska komisija u novom sastavu, na čelu sa bivšem premijerom Luksemburga Žan-Klodom Junkerom (Jean-Claude Juncker) danas je zvanično stupila na dužnost, a rad će početi od ponedjeljka 3. novembra.\nVremena za lagano uhodavanje neće biti, budući da je čekaju brojna pitanja koja je potrebno rješavati bez oklijevanja - od krize u Ukrajini do pregovora o slobodnoj trgovini sa EU.\nMeđutim, prioritet koji je Junker stavio na vrh liste je naravno podsticanje rasta i zapošljavanja u EU.\n"Naredni mjeseci biće izuzetno teški, sa (ekonomskim) predviđanjima Komisije, mišljenjima o budžetima članica tokom novembra i pripremom investicionog plana", istakao je novi komesar za ekonomska pitanja Pjer Moskovisi.\nOn će već 4. novembra predstaviti nova ekonomska predviđanja Komisiji i zvanično primiti ka znanju slabost privrede u zoni eura.\nOvo će biti poput usmenog ispita, nakon što je na saslušanju u Evropskom parlamentu bio izložen žestokom propitivanju i kritikama zbog sumnje dijela poslanika da kao nekadašnji francuski ministar finansija ne može nepristrasno da procijenjuje finansijsku situaciju svoje zemlje.\nNjegov prethodnik, Finlanđanin Jirki Katainen u tom smislu mu je prilično raskrčio put, odlučivši na samom kraju oktobra da ne odbaci nijedan budžetski prijedlog u zoni eura u okviru mehanizama budžetske koordinacije, čime su Francuska i Italija izbjegle ponižavajući scenario.


Preduzeća nedovoljno koriste povlašteni uvoz u Ameriku - Akta.ba\nPreduzeća nedovoljno koriste povlašteni uvoz u Ameriku\nGeneralni sistem preferencija SAD predstavlja program za unapređenje privrednog rasta u zemljama u razvoju putem omogućavanja povlaštenog uvoza.\n06.06.2018. 09:05 Izvor: / SRNA\nPortparol Privredne komore Republike Srpske Vladimir Blagojević upozorava da ovdašnja preduzeća nisu u dovoljnoj mjeri iskoristila šansu koja im je pružena na osnovu povlaštenog uvoza robe u SAD i Generalnog sistema preferencija SAD za BiH.\nBlagojević je, povodom vijesti da su SAD nedavno omogućile BiH novo produženje povlaštenog uvoza u tu zemlju, naveo da ima još mnogo prostora da kompanije iz Republike Srpske povećaju vrijednost izvoza, ispunjavajući sve zahtjeve koje podrazumijeva američko tržište.\nOn podsjeća da je tokom prva četiri mjeseca vrijednost ukupnog obima spoljnotrgovinske razmjene Republike Srpske i SAD iznosila 28,6 miliona KM, što predstavlja jedan odsto ukupne razmjene Srpske sa inostranstvom u ovom periodu.\n"Od ovog iznosa, vrijednost izvoza iznosila je 4,8 miliona KM, što predstavlja 0,4 odsto u ukupnoj strukturi izvoza iz Srpske u prva četiri mjeseca ove godine, dok je vrijednost uvoza iznosila 23,8 miliona KM, što predstavlja 1,5 odsto u strukturi ukupnog uvoza u Srpsku", precizira Blagojević.\nIz Ministarstva spoljne trgovine i ekonomskih odnosa BiH navode da je za sve privredne subjekte koji izvoze ili se pripremaju za izvoz robe na američko tržište produženo važenje Generalnog sistema preferencija SAD za BiH do 31. decembra 2020. godine.\nOvaj sistem važi retroaktivno, tako da uvoznici koji su platili carinu na robu koja je ranije bila na režimu bescarinskog uvoza u SAD mogu tražiti refundiranje carinskih troškova nastalih tokom trajanja procesa revizije od 1. januara do 22. aprila.\nGeneralni sistem preferencija SAD predstavlja program za unapređenje privrednog rasta u zemljama u razvoju putem omogućavanja povlaštenog uvoza, a BiH je na listi zemalja kojima su dodijeljene povlastice na osnovu kojih privrednici dobijaju povlašteni carinski tretman za određene proizvode pri izvozu na američko tržište.\nPovlašteni izvoz u SAD primjenjuje se na najveći broj industrijskih i poljoprivrednih proizvoda, kao i na određene tekstilne proizvode.


Pomoć sa svih strana: Za obnovu katedrale Notr Dam spremno 600 miliona evra - BBC News na srpskom\nNatpis na slici Katedrala Notr Dam gorela je devet sati\nParisko tužilaštvo pokrenulo je istragu o uzrocima požara koji je skoro progutao delove srednjevekovne katedrale Notr Dam, dok mnoge francuske kompanije i poslovni ljudi nude novac za obnovu edne od najpoznatijih građevina u Parizu.\nPariski javni tužilac Remi Hejc je izjavio da se u ovom trenutku veruje da je požar izbio usled „nesrećnog slučaja" i da uzrok još nije poznat. Pedeset istražitelja radi na slučaju, a istraga će biti „duga i složena", izjavio je on.\nMeđutim, nadležni organi navode da bi mogao da bude povezan sa radovima na renoviranju katedrale. Vatrogasci su tek posle 15 sati uspeli da obuzdaju vatrenu stihiju.\nFrancuski predsednik Emanuel Makron rekao je da će srednjovekovna katedrala biti obnovljena, a vći broj poznatih kompanija i bogatih poslovnih ljudi u Francuskoj najavilo je finansijsku pomoć. Do sada je obećano 600 miliona evra pomoći.\nPredsednik Evropskog saveta Donald Tusk pozvao je članice Evropske unije da se ujedine i pomognu Francuskoj.\nKamena osnova katedrale stare 850 godina je očuvana, kao i dve kule, ali su se krov i zvonik urušili.\nKo je sve obećao pomoć?\nKompanija Er Frans ponudila je besplatne letove svima koji će pomoći obnovu.\nMilijarder Fransoa Anri Pino, predsednik Kering grupe koja je vlasnik modnih marki Guči i Iv Sen Leron, obećao je 100 miliona evra pomoći.\nDrugi poznati biznismen Bernar Arno, vlasnik kompanije LMVH u čijem sastavu se nalaze Luj Viton i Sefora, najavio je pomoć od 200 miliona evra.\nKozmetički gigant Loreal takođe je obećao 200 miliona evra za obnovu. Naftni gigant Total spreman je da izdvoji 100 miliona evra.\nNadležne službe su počele da procenom štete.\n„Ceo krov je uništen... Toranj više ne postoji, a pao je i deo svoda", rekao je član vatrogasne službe Gabrijel Plu.\nFrancuski ministar kulture Frank Riste rekao je da je građevina i dalje nestabilna, iako je osnovna struktura ostala netaknuta.\nZamenik ministra unutrašnjih poslova Loran Nunjez rekao je da postoje određene „nestabilne tačke" u kamenim svodovima katedrale i onome što je ostalo od krova.\nStručnjaci još nisu dobili priliku da uđu u katedralu iz bezbednosnih razloga.\nMakron je u ponedeljak uveče ispred katedrale Notr Dam rekao da je time što je osnovna struktura zgrade očuvana „izbegnuto najgore" i obećao da će pokrenuti međunarodnu akciju prikupljanja sredstava za obnovu katedrale.\n„Obnovićemo ovu katedralu, to je bez sumnje francuska sudbina i projekat na kom ćemo raditi u godinama koje dolaze", rekao je Makron.\n„To je ono što Francuzi očekuju, to naša istorija zaslužuje", rekao je vidno potresen Makron koji je požar nazvao „užasnom tragedijom".\n— Bob le Centriste (@BobLeCentriste) 15. april 2019.\nGradonačelnica Pariza An Idalgo rekla je da se radi o „strašnom požaru" i apelovala na građane da iz bezbednosnih razloga poštuju blokadu koju su postavili vatrogasci.\n— Anne Hidalgo (@Anne_Hidalgo) 15. april 2019.\nAmerički predsednik Donald Tramp predložio je da bi „požar možda mogao da se gasi iz vazduha".\n— Donald J. Trump (@realDonaldTrump) 15. april 2019.\nPožar u Parizu: Desetoro stradalih, ima i povređenih\nPožar u Rusiji: Pakao u "Zimskoj višnji"\nOd rata do Vimbldona: Kako je bombardovanje oblikovalo Novakovu karijeru


Не одустајемо | Унија синдиката просветних радника Војводине УСПРВ\nVeliki protest zakazan je dan uoči početka školske godine, u utorak, 31. avgusta 2021. godine isred zgrade republičke Vlade, a razlozi za novo okupljanje su dugogodišnji problemi koji se ne rešavaju – broj učenika u odeljenju, platni razredi i dostojanstven život zaposlenih u obrazovnim ustanovama.\nPrema rečima predsednika Unije sindikata prosvetnih radnika Vojvodine Zvonimira Jovića, evropski standardi odavno propisuju manji broj đaka u jednom razredu, jer to doprinosi efikasnosti nastave. Osim toga, kako je naveo, pandemija je upravo pokazala opravdanost zahteva, jer smo bili svedoci podele učenika na grupe što je rezultiralo odsustvom socijalizacije, problemima u ovladavanju nastavnim sadržajem i slabijim postignućima.\nOsim toga, dodaje Jović, učiteljice nisu bile obuhvaćene nastavom na daljinu u vreme pandemije, u istom obliku kao nastavnici, pa su, usled poštovanja Pravnika o realizaciji nastave, bile primorane da časove drže u dve smene i da, nakon vremena provedenog u školi, nastave kod kuće sa časovima za decu koja su se opredelila za “onlajn” program. “S tim u vezi, pokrenut je i spor pred nadležnim sudom za nadoknadu rada u praktično tri smene”, istakao je predsednik USPRV.\nSindikati neće odustati ni od zahteva za određivanjem platnih razreda. Potpredsenik USPRV Joca Kopčić podseća da se prosvetari već 20 godina zalažu za platu koja će biti obračunata u odnostu 1 : 3, a ne 1 : 1,8 kako je sadašnji obračun.\n“S obzirom na to da se Vlada Srbije opredelila za sektorsko povećanje plata, ta odluka je dovela nenastavno osoblje u nepovoljan položaj. Oni nemaju minimalac, već dobijaju osnovicu od 21.000,00 dinara, dok im Republika dotira ostatak za važeći minimalac, za koji se zna da im kasnije neće ući u obračun penzije”, pojašnjava Kopčić. Dodaje da je pokrenut je i spor za isplatu toplog obroka i regresa nenastavnom osoblju, jer je namera da se spreči da taj deo bude u sklopu minimalca.\nJedan od zahteva je i da se zaposlenima u školi isplate nadoknade za rad po IOP-u, na šta se po Uredbi Vlade ima pravo. U tužbi koja je upućena nadležnom sudu navodi se da taj dodatak nikako ne može biti ukinut niti se može menjati koeficijent za obračun zarada na način na koji republička Vlada to radi.\nSindikat pozdravlja regularan početak školske godine, 1. septembra, ali će insistirati da sva deca imaju pravo na školovanje pod jednakim uslovima, što znači da su im obezbeđeni i adekvatna tehnička oprema i zdravstveno bezbedan boravak u školi.\nPredstavnici sindikata još jednom pozivaju Ministarstvo prosvete i članove Vlade na dijalog, sa temama koje će ponovo izneti na protestu u Beogradu u utorak u 12 časova. Okupljanje je zakazano u 11 sati ispred Skupštine Srbije, odakle će protestna povorka krenuti prema zgradi republičkog parlamenta.


Žena kao robinja države – Marks21\nŽena kao robinja države[7 min. čitanja]\nJelena Vučković Bogdanović 24/12/2016, 11:03 4.3k pregleda\nJelena Bogdanović reaguje na kontraverze oko formiranja Saveta za borbu protiv abortusa u Srbiji.\nPoslednjih godina svedočimo primeni recepta skretanja udesno mnogih centrističkih partija na vlasti širom Evrope, a sve u cilju sprečavanja uzdizanja ekstremne desnice koja, nažalost, u većini zemalja čini najsnažniju opozicionu grupaciju. Ovo skretanje, pored ogromnih budžetskih rezova u školstvu, zdravstvu i socijalnoj pomoći, udara i po ženama. Kako bismo krenuli sa pričom, spomenućemo skorašnji primer Poljske, države koja je pokušala da potpuno zabrani abortus i time donese odluku umesto stotina hiljada žena, da li će ili neće biti majke. U Poljskoj je nakon ove vesti došlo do ogromnih kolektivnih protesta žena, koje su pokazale svetu da ovakva „rešenja“ neće proći bez odgovora i revolta.\nNova vest je da se i naša zemlja sprema na sličan postupak – ne u potpunosti, ali kurs je isti. Ministarka bez portfelja, Slavica Đukić Dejanović, ujedno zadužena za demografiju i porodicu, juče je izjavila da je u planu formiranje Saveta za borbu protiv abortusa, tela sačinjenog od sveštenika, psihologa i drugih „stručnjaka“, koji će po svemu sudeći imati ingerencije da donose odluke, tj da „savetuju i upućuju“ žene na štetnost i posledice abortusa. U patrijahalnom društvu žene se tretiraju paternalizujući, kao da nemaju mozak i ne umeju da misle o sebi, štaviše, tako da ne smeju da misle i donose odluke u svoje ime.\nNapomena redakcije: U periodu nakon pisanja ovog teksta pojavili su se dokazi koji ukazuju na to da je izjava Slavice Đukić Dejanović tendenciozno i namerno netačno prenesena u režimskom tabloidu Informer, a na nju je pristigla i reakcija potpredsednice vlade i predsednice Koordinacionog tela za rodnu ravnopravnost žena, Zorane Mihajlović, inače članice vladajućeg SNS-a. Nakon toga, objavljeno je i nekoliko izveštaja o reakciji Slavice Đukić Dejanović na ceo događaj u kojima ona tvrdi da je njena izjava preneta izvan konteksta, te da u planu nije stvaranje nikakvog novog Saveta, već „poboljšanje rada postojećih institucija uz uvođenje stručnjaka u njihov rad“.\nIako je moguće da je u pitanju medijski spin u režiji propagandnog odeljenja SNS-a koji pokušava da ocrni svog koalicionog partnera (SPS) uoči predstojećih izbora, ne smatramo da naknadne izjave Zorane Mihajlović i Slavice Đukić Dejanović na bilo koji način umanjuju validnost argumenata iznetih u ovom tekstu, niti da ukazuju na to da procena kursa vlade (i vladajuće klase) oko ženskog pitanja i pitanja reproduktivnih prava koju drugarica Bogdanović u ovom tekstu nudi nije precizna i tačna.\nStoga, tekst objavljujemo u formi u kojoj je originalno napisan uz ovu napomenu.\nKao da su te iste slučajno zatrudnele devojke i žene (zatrudnele zato što je informisanost mladih o polnim bolestima minimalna i jer su kontraceptivna sredstva i dalje nedostupna velikom broju mladih) krive za to što su siromašne i što ne žele da i njihova deca odrastaju u siromaštvu.\nKao da žrtve silovanja treba da snose posledice za to što su žrtve…\nKao da žene čiji partneri (kao ni one same) nemaju siguran posao i rade za minimalac treba da se zlopate jos više u ovom nemilosrdnom sistemu, gladujući i strepeći da li će njihovo dete gladovati; kao da treba da budu okrivljene za sve to.\nIdeja koja stoji iza stvaranja ovog Saveta je sprečavanje „bele kuge” u Srbiji. Kako je demografkinja Biljana Spasić izjavila u članku u kojem se ono najavljuje, uzor za stvaranje ovog saveta videli su u Rusiji, koja je decenijama u nazad imala problem sa belom kugom i koja je odskora delimično sanirala taj problem, upravo uvođenjem ovakvog tela.\nSimptomatično je kako olako se kreće od pretpostavki da država zapravo ima prava da se meša u lične odluke, prava i slobode žena i da rešenje problema nije u većim socijalnim davanjima, olakšicama za roditelje, otvaranjem većeg broja vrtića, pomoći samohranim roditeljima… Osnivanje ovog Saveta osnažuje sliku žena u Srbiji kao onih koje ne žele da rađaju jer su razmažene, jer prate „zapadnjačke“ trendove, jer nisu dovoljno informisane o posledicama abortusa, pa isti uzimaju zdravo za gotovo, kao da je u ovoj zemlji, na ovom svetu sve uređeneno i svi imamo uslove za potomstvo, samo mi žene to ne želimo…\nI pored činjenice da veliki broj žena ne zna dovoljno o posledicama abortusa, takođe je činjenica da veliki broj njih nema nikakvu društvenu potporu da zapravo poželi da se ostvari kao majka, a kamoli kao samohrana majka. Još veći problem suzbijanja prava na abortus biće i zasigurno sve veći problem ilegalno izvršenih, nestručnih, nehigijenskih i po ženu opasnih zahvata, koji će ih dovesti u još gori položaj. Zanemarivanje osnovne slobode i prava žene da sama odluči o tome hoće li će biti majka ili ne trend je među partijama desnog centra kako bi se populistički dodvorile onim slojevima koji gaje ultrapatrijahalne, tradionalističke, mizogine i rasističke stavove i strahove, a sve u cilju neutralizacije ekremno desničarskih i otvoreno profašističkih partija koje predstavljaju sve veću pretnju po snage ustaljenog establišmenta.\nNa ovakve stvari ne samo da ne treba žmuriti, već se ne sme žmuriti i pustiti ih da samo tako prođu, jer će one dovesti do još više gaženja ljudskih sloboda i prava. Ukoliko ovako nešto prođe, još represivnije mere će stupati na snagu. U Srbiji je počelo sa privatizacijama, rezanjem plata i penzija, smanjivanjima socijalnih davanja, izmenama Zakona o radu, a došlo se do toga da poslanici u skupštini donose odluku o udaljavanju nasilnika iz kuće (bez ikakvih prekšajnih i disciplinskih mera) ne vodeći pritom računa o bezbednosti žrtve nakon mogućeg povratka i osvete nasilnika, a sada evo i Saveta o za borbu protiv abortusa.\nNeminovno je da država zdušno udara po ženama, jer odakle pravo Crkvi u jednoj sekularnoj državi, ali i samoj toj državi da odlučuju o tome šta je „najbolje“ za žene, mešajući se u lično, kroz stvaranje osećaja „krivice“ i moralnog prekršaja koje bi žene osećale jer su poželele da urade abortus. A taj isti abortus su možda požele zbog gomile strukturalnih uslovljenosti koje onemogućavaju uzgajanje deteta u vremenu u kome živimo. Odvođenjem žena na savetovanje kod sveštenika i psihologa, stavlja se akcenat na pitanje abortusa kao greha, a ne na strukturalnog problema siromaštva i egzistencijalne, materijalne nesigurnosti koju dobar deo stanovništva oseća – naročito žene.\nŽene su prve koje ostaju bez posla prilikom masovnih otpuštanja, češće imaju ugovore na određeno, tj. ređe dobijaju ugovore na neodređeno, češće su zaposlene na poslovima sa fleksibilnim radnim vremenom, koje u slučaju sive ekonomije u Srbiji uvek prati neplaćeni prekovremeni rad.\nKako u takvim uslovima odgajati decu? Odgoj dece se na našim prostorima i dalje smatra suštinski „ženskim“ poslom i obavezom. Pitanje koje se nije postavilo je: da li te žene žele da budu majke ili ne? Da li imaju uslova da izdržavaju i vaspitavaju decu? Da li imaju vremena za to? Da li im ta ista država obezbeđuje minimum uslova i usluga kako ta deca sutradan ne bi živela u siromaštvu? Takva pitanja jedna desno populistička vlada neće postaviti. Ona će uvoditi ovakve Savete i malo po malo, sprovoditi još veću represiju, smanjivaće prava svima – ne samo ženama, već i starijima, te drugim marginalizovanim grupama.\nTakvim tendencijama moramo stati na put, moramo stati organizovano i solidarno uz sve žene: majke, radnice, ćerke, bake, ali i muškarce: očeve, radnike, braću, drugove… Jer žensko pitanje i pitanje sloboda i prava žena, nije samo pitanje žena, već celokupnog društva koje se prepoznaje kroz ideje solidarnosti, jedinstva i kolektiva – ideje koje levica nudi.\n Sa druge strane, ukoliko pogledamo u davniju istoriju ove zemlje, videćemo da je Rusija prva zemlja u kojoj je abortus bio legalizovan i to još 1920. godine, nakon Oktobarske revolucije.\nBalkanŽensko oslobođenjeŽensko pitanje\nPrethodni članak Stvar je u tome da se svet promeni (feljton): 3b. Eksploatacija\nNaredni članak Studentski protest na matematičkom fakultetu\nIda Sabo (1915-2016): “Kako smo spasili narod od propasti”\nŽene, u borbu protiv kapitalizma! Srećan Osmi mart!


Vujošević: "Našli su način da pobede Partizan!" - Sportske.net\nVujošević: "Našli su način da pobede Partizan!"\nTrener Partizana Duško Vujošević rekao je da šampion Srbije traži od države da ima ravnopravan tretman sa Crvenom zvezdom kada je u pitanju plaćanje poreza, kao i da su crveno-beli imali ogromne olakšice prilikom ispunjavanja svojih obaveza jer je u protvnom egzistencija kluba ugrožena.\nTrener KK Partizan mt:s Duško Vujošević obratio se danas novinarima kako bi od države zatražio istu vrstu pomoći koja je pružena Crvenoj zvezdi Telekom kada je imala finansijske probleme.\n"Stvarno je interesantan tretman koji Partizan ima u Srbiji. Ova poreska blokada je očigledan primer koliko su ujednačeni kriterijumi. Crvena zvezda se reorganizovala prema Unapred pripremljenom planu reorganizacije (UPPR), i jako je interesantno da su Zvezdini dugovi u trenutku podnošenja plana i odlaska u stečaj svedeni na dva i po (2,5) odsto svoje prave vrednosti, iako država uvek naplaćuje 100 odsto i to u roku od tri godine, do 2016. godine", rekao je Vujošević agenciji Beta.\nPartizanu je odmah po završetku sezone, u kojoj je osvojio prvenstvo Srbije i Jadransku ligu, blokiran račun, tako da klub sada ne može da funkcioniše, iako je prelazni rok.\n"Partizan traži reprogramiranje svog poreskog duga i eliminisanje kamata, jer je javno dobro i veoma uspešno nastupa u takmičenjima i predstavlja Srbiju. To je obrazloženje zbog kojeg je Zvezdi poreski dug sveden na dva i po odsto. Ako je njima omogućeno da svedu svoje dugove na dva i po odsto, zašto se nama ne dozvoljava reprogram duga na glavnicu bez kamate?", rekao je Vujošević.\nDugogodišnji trener šampiona Srbije kazao je da država ovako ne dozvoljava klubu da funkcioniše.\n"Ovo je pokušaj gašenja Partizana. Ako klub pristane na reprogram, on može da isplaćuje dug bez kamate, da ne dovodi najskuplje igrače, već da ih proizvodi, a nama se ni to ne dozvoljava. Mislim da su pronašli način da pobede Partizan. Samo, mislim da će rešenje da se nađe kada stupe na snagu sankcije arbitražnog suda FIBA (BAT)", rekao je Vujošević.\nOn je potvrdno odgovorio na novinarsko pitanje da li je imao kontakt sa nekima iz vlasti.\n"Jesmo, razgovarali smo sa raznim ljudima iz vlasti, i ja i Danilović i drugi. Ne znam, možda smo neke našli u nezgodnom trenutku kada nemaju toliko vlasti. Ne znam na koji način je drugima prihvaćen plan da im dugovi budu zamrznuti na pet godina i poreski dug sveden na tako male procente, a nama se ne dozvoljava reprogram", rekao je Vujošević.\nPrema podacima poreske uprave, Partizan duguje državi 152 miliona dinara sa kamatom.


mesečni horoskop za novembar 2019. | Astrologija.de\nmesečni horoskop za novembar 2019. - sve objave\nDragi prijatelji, Izaberite vaš horoskopski znak, i pogledajte detaljan mesečni horoskop za novembar koji vam je pripremio astrolog Igor Pavluković! Prelep mesec Vam želimo 🙂 Ovan – mesečni horoskop za novembar 2019. Bik – mesečni horoskop za novembar\n24 окт 19 Author Astrolog CategoryMesečni horoskop No Comment Read More\nPosao: Dragi Ovnovi, Venera na početku novembra ulazi u znak Strelca i otvara vam mogućnost za započinjanje nove saradnje sa ženama koje su poslovno povezane sa inostranim firmama. Imaćete uspeha u poslovima povezanim sa izdavačkom delatnošću, prosvetom\nBik – mesečni horoskop za novembar 2019.\nPosao: Dragi Bikovi, Venera na početku novembra ulazi u znak Strelca i u vaše polje platnog prometa. To će vam doneti poboljšane uslove za dobijanje donacija i finansijske podrške, a ostvarićete i bolje odnose i dogovore sa\nBlizanci – mesečni horoskop za novembar 2019.\nPosao: Dragi Blizanci, Venera će na početku novembra ući u znak Strelca i otvoriće vam mogućnosti da sklopite jedan ili više poslovnih ugovora koji će vam u budućnosti doneti očekivane dobitke. Sklopićete bar jedno novo i korisno\nRak – mesečni horoskop za novembar 2019.\nPosao: Dragi Rakovi, Venera na početku novembra ulazi u znak Strelca i otvara vam povoljne mogućnosti za ostvarenje napretka ili nove saradnje u oblastima usluga. Očekuju vas dobici ako se bavite uslugama posredovanja, kao što je rad\nLav – mesečni horoskop za novembar 2019.\nPosao: Dragi Lavovi, Venera na početku novembra ulazi u znak Strelca i pojačava vaše kreativne sposobnosti. Ostvarićete zapažen uspeh ako se bavite oblastima zabave, lepote, dizajna, ako radite u kao frizer ili kozmetičar ili ako ste prosvetni\nPosao: Drage Device, Venera će na početku novembra ući u znak Strelca i omogućiće vam da ostvarite bolju saradnju sa dobavljačima i korisnicima vaših usluga. To će vam olakšati da važne radne zadatke dovršite u predviđenom roku.\nVaga – mesečni horoskop za novembar 2019.\nPosao: Drage Vage, Venera će na početku novembra ući u znak Strelca i doneće vam pogodnosti za započinjanje novih pregovora oko predstojećih projekata, a doneće vam uspeh i nas polju komunikacija. Ostvarićete dobitke na poljima trgovine, ako\nŠkorpija – mesečni horoskop za novembar 2019.\nPosao: Dragi Škorpioni, Venera na početku novembra ulazi u znak Strelca i otvara vam velike mogućnosti za poboljšanje vašeg finansijskog stanja. Imaćete dobar osećaj za tokove novca i za raspoređivanje prihoda i rashoda. Ovo je povoljno vreme\nStrelac – mesečni horoskop za novembar 2019.\nPosao: Dragi Strelčevi, Venera ulazi u vaš znak na početku novembra i donosi vam bolji osećaj za saradnju, lični nastup i pojačava vašu kreativnost na svim poljima. Mars će 5. novembra praviti kvadrat sa Plutonom i doneće


Navijači sačekali fudbalere Zvezde: „Ta-na-na-na Liga šampiona“. - 30.08.2018, Sputnik Srbija\nNavijači sačekali fudbalere Zvezde: „Ta-na-na-na Liga šampiona“.\nFudbaleri Crvene zvezde doputovali su danas u Beograd letom iz Salcburga, gde su izborili prvi plasman u Ligu šampiona. 30.08.2018, Sputnik Srbija\n12:40 30.08.2018 (Osveženo: 12:55 30.08.2018)\n© Tanjug / TANJA VALICFudbaleri Zvezde\nNa aerodromu Nikola Tesla dočekala ih je grupa navijača, uz aplauze, pesme i poznati poklič „Ta-na-na-na Liga šampiona“.\nAerodromom su odjekivala i skandiranja treneru Vladanu Milojeviću, kao i svim Zvezdinim herojima iz Austrije.\nSmanjena kazna Zvezdi — puna Marakana u Ligi šampiona\n30 Avgust 2018, 11:35\nFudbaleri Crvene zvezde Vujadin Savić, Slavoljub Srnić i golman Milan Borjan poručili su da su u Salcburgu plasmanom u Ligu šampiona napravili uspeh o kome su generacije sanjale.\nCrveno-beli su danas oko podne letom iz Salcburga stigli u Beograd, gde ih je na aerodromu Nikola Tesla sačekala grupa navijača uz skandiranje podrške, prenosi Tanjug.\n„Fenomenalni su utisci, svi smo sanjali ovo… Neverovatan je osećaj, izborili smo istorijski plasman u Ligu šampiona. To je najveći uspeh posle toliko godina“, rekao je kratko Srnić Tanjugu u gužvi sa navijačima na beogradskom aerodromu.\nKapiten Vujadin Savić ponovio je da je proradio čuveni srpski inat u Austriji posle vođstva domaćina sa 2:0, pre nego što je Mohamed el Fardu Ben sa dva gola doneo prolaz.\n„Nismo poklekli posle dva gola zaostatka, pokazali smo karakter i na kraju je nerešen rezultat velika pobeda. Nije mi važno koga ćemo dobiti, borićemo se protiv svih“, samouveren je Savić.\n„Slavili smo malo, trebaće vremena da se slegnu utisci. Plasman u LŠ je još veći zbog naših navijača, kojih ovde ima 90 odsto“, zaključio je Borjan, uz napomenu da nema želju na žrebu.\nCrvena zvezda je, posle 0:0 u Beogradu, odigrala nerešeno u Salcburgu rezultatom 2:2 i obezbedila mesto među 32 najbolje ekipe u Evropi.\nRivale u Ligi šampiona saznaće danas posle 18 sati, kada je na programu žreb u Monte Karlu.


Počele pripreme FK Zlatibora – Vila As\nU četvrtak 16.januara na stadionu Švajcarija su počele pripreme prvog tima fudbalskog kluba Zlatibor. Prvog dana priprema ekipa je bila kompletna a treningu su se priključili i golman Rnić, Vukajlnović, Đakovac, Vukić i Stanković.\n“Mislim da smo sačuvali 90% ekipe s početka prvenstva i dovođenjem par novih igrača mislim da ćemo napraviti ekipu podjednako kvalitetnu kao što je bila u prvom delu.” rekao je trener Zlatibora Predrag Ristanović.\nEkipa će do 3.februara trenirati na Zlatiboru a potom slede pripreme u Petrovcu. Što se tiče prijateljskih utakmica za Zlatiborce ograničavajući faktori su vremenske prilike na Zlatiboru. Više prilika za ugravanje ekipa će imati tokom priprema u Crnoj Gori.\nRistanović se nada da će se ekipa pripremiti do početka prvenstva 29.februara. Cilj za nastavak sezone je plasman u Super ligu.\nFK Zlatibor je jesenji deo prvenstva završio na trećem mestu sa 37 poena, iza ekipa Metalca (40) i Grafičara (41). Ono što sve navijače Zlatibora ohrabruje je činjenica da je ekipa do sada imala samo 4 zabeležena poraza, 9 pobeda i 10 remija.


Vetrenjače u okolini Alibunara Gavrilov Đoka\nObjavljeno u decembar 12, 2020\nAutor Z.M./eKapija/B. Petrović\nU okviru vetroelektrane „Vetrozelena“ predviđena je i izgradnja infrastrukturnog kompleksa sa odgovarajućom poveznom srednjenaponskom kablovskom, telekomunikacionom i ostalom mrežom, kao i mrežom pristupnih puteva.\nKako je za eKapiju rekao Radovan Vukosavljević, rukovodilac Odeljenja za imovinsko-pravne odnose Opštine Kovin sa kojim smo nedavno razgovarali o planiranoj izgradnji vetroelektrane Čibuk 2 u Kovinu, plan je da se „Vetrozelena“ priključi na trafostanicu u toj opštini koja je izgrađena za potrebe vetroelektrane Čibuk 1, s obzirom da će se nalaziti na granici sa tom opštinom.\nInvestitori Vetrozelene pribavljaju uslove od EMS-a za priključenje vetroelektrane na ovu trafostanicu, a opština je donela odluku o izmeni planskog dokumenta za Čibuk 1, kako bi se omogućilo priključenje i vetroelektrane Čibuk 2 i Vetrozelene. Da bi se to ostvarilo, trafostanica će morati da se rekonstruiše, ili da se izgradi još jedna manja koja bi se zatim priključila na postojeću, kazao je Vukosavljević.\nU inicijativi za donošenje odluke za izradu plana detaljne regulacije za vetroelektranu „Vetrozelena“ iz septembra prošle godine, investitor je naveo da je privredno društvo Vetrozelena doo "novoosnovana kompanija investitora CWP Renewables, koji iza sebe ima višegodišnje iskustvo i projekte vetroelektrana Čibuk 1 u Srbiji i Fantanele u Rumuniji, kao i 9 projekata u Australiji, ukupne snage veće od 3 GW".


BK "Zmaj od Bosne" ponovo najbolji u BiH: Tuzlaci ubjedljivo osvojili Premijer ligu u svim kategorijama! - Kameleon M&M\nPočetnaSportBiciklizam\tBK “Zmaj od Bosne” ponovo najbolji u BiH: Tuzlaci ubjedljivo osvojili Premijer ligu u svim kategorijama! BK “Zmaj od Bosne” ponovo najbolji u BiH: Tuzlaci ubjedljivo osvojili Premijer ligu u svim kategorijama!\nI zvanično je završena premijerligaška sezona u biciklizmu, a dominaciju su ponovo pokazali takmičari BK „Zmaj od Bosne“.\nTrener u klubu Hajrudin Trle, za Kameleon je istakao kako je prezadovoljan rezultatima „Zmajeva“ u Premijer ligi ove godine.\n„U kategoriji mlađi kadeti, kadeti, juniori i elita bili smo ubjedljivo prvi u konkurenciji 18 klubova iz BiH. Ukupno smo imali 673,5 bodova, drugi je bio Bihać sa 379 bodova, a ispod Žepče sa njih 199. Ubjedljivo smo pobijedili i u kategoriji Mastersi (veterani), imali smo 266 bodova, Bihać je bio drugi sa 172,5 dok je treće bilo Žepče sa 169 bodova“, rekao je Trle, dodavši kako se pomenuta dominacija odnosi prvenstveno na vozače u mlađim kategorijama.\n„Ćorić bio je prvi u kategoriji mlađih kadeta sa 100 bodova, Abidović je bio četvrti, sedmi je bio Zimonjić, a deveti Mehmedović. U konkurenciji kadeta, najuspješniji je bio Selimović sa 125 bodova, Milovanović je bio drugi sa 52,5 bodova, dok je kod juniora Mehidić bio treći sa 102 boda, peti je Saračević sa 72, a Selimović je osmi jer je vozio samo jednu utrku u ovoj konkurenciji“, kazao nam je Trle.\nOsim toga, Hajrudin Trle istakao je za Kameleon kako je prezadovoljan i rezultatima takmičara iz elitne i masters kategorije, a od njih očekuje još mnogo više u narednoj sezoni.\nTakmičari BK “Zmaj od Bosne” nastavljaju sa radom i u zimskom periodu, tačnije sa fizičkim treninzima u zatvorenim prostorima, kako bi što bolje dočekali naredna nadmetanja u ovom predivnom sportu.


Priština: Četvero uhapšenih po nalogu Interpola | Kosovo News | Al Jazeera\nNavodi se da je u akciji učestvovalo 30-ak policajaca (Anadolija)\nSpecijalne snage policije uhapsile su u Prištini četiri osobe – dvije iz Crne Gore, jednu srpske i jednu albanske nacionalnosti, zbog sumnje da su povezane s ubistvima i kriminalom, objavili su prištinski elektronski mediji.\nTanjug navodi se da je akcija hapšenja organizirana na osnovu naloga Interpola.\nMeđu uhapšenima su Mario Milošević (38) i Ðorđe Pavićević (31). Obojica su osumnjičeni za ubistva i kidnapiranja ljudi posljednjih nekoliko godina u Crnoj Gori.\nVeze s BIA-om\nBeogradski mediji navode da su u akciji uhapšene plaćene ubice koje imaju veze sa Bezbjednosno informativnom agencijom Srbije (BIA).\nU akciju hapšenja pored policije bila je uključena i Kosovska obavještajna agencija, a kako prenosi RTS hapšenja su izvedena na osnovu nalogu Interpola.\n— Vijesti (@Vijestime) July 18, 2018\nZa Miloševićem se tragalo zbog sumnje da je učestvovao u ubistvu Cetinjanina Radomira Đuričkovića 10. oktobra 2016. godine.\nĐorđe Pavićević iz Nikšića, koji je bio u društvu Miloševića, pobjegao je 3. jula 2018. godine iz medicinske ustanove gdje je izdržavao kaznu zatvora zbog krivičnog djela otmica u sticaju sa krivičnim djelom iznuda u pokušaju, izvršenog 15. septembra 2015. godine u Kotoru, prenose podgoričke Vijesti.\nIz policije nisu potvrdili da li su uhapšeni saradnici BIA-e.\nGlasnogovornik Policije Kosova Daut Hoxha potvrdio je da je u Prištini u sprovedena policijska akcija.\n“Akcija je rezultirala hapšenjem četiri osumnjičene osobe, od kojih su tri strani državljani, a jedna državljanin Kosova. Vlasti sprovode dalje akcije”, kazao je Hoxha.\nOn je ranije kazao da se akcija sprovodi na osnovu međunarodne potjernice.\n“Policija Kosova sprovodi akciju u Prištini koja ima za cilj identifikaciju i hapšenje nekoliko stranih državljana osumnjičenih za ubistva, za kojima su izdate međunarodne potjernice”, rekao je on.\nRTS prenosi da je policija u istoj akciji, u naselju “Emshir” u Prištini, tragala i za dvoje Srba. Pretresala je stan u kojem žive i pronašla vatreno oružje, municiju i narkotike, a osumnjičene srpske nacionalnosti nije pronašla.\nUhapšeno pet osoba, a nakon privremenog obustavljanja snabdijevanja vodom iz jezera Badovac, saopšteno da voda nije zatrovana.\nKosovo: Policija spriječila napade širom regije\nUhapšeno 19 osoba osumnjičenih da su planirale napade na nogometaše Izraela i njihove navijače te napade u regiji.\nHaradinaj: Policija Kosova reagovala zbog ilegalnog djelovanja\nKosovski premijer rekao je da neće podnijeti ostavku zbog toga što je Srpska lista napustila Vladu Kosova.


Politika Privatnosti - Davidov kalupi\nPristupanjem sajtu Davidov kalupi (davidovkalupi.shopmania.biz), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Davidov kalupi (davidovkalupi.shopmania.biz), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Davidov kalupi (davidovkalupi.shopmania.biz) ili neku treću stranu, sa kojom Davidov kalupi (davidovkalupi.shopmania.biz) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Davidov kalupi (davidovkalupi.shopmania.biz), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Davidov kalupi (davidovkalupi.shopmania.biz) niti će zahtevati, niti će ćuvati informacije vezane za Vašu kreditnu karticu.


Vodič kroz potencijalne izvore finansiranja | Grant za obnovu pejzaža\nGrant za obnovu pejzaža\nProgram ugroženih pejzaža\nSvaki tim treba da identifikuje vodećeg partnera koji će preuzeti odgovornost za realizaciju projekata. Vodeći partneri moraju biti neprofitne organizacije, uključujući (na primer) nacionalne, regionalne i međunarodne NVO; organizacije socijalnih preduzeća. Kandidati pozvani da podnesu ceo predlog za Fazu 2 moraće da dostave dokaze da su finansijski stabilni (pružanjem revizorskih izveštaja iz poslednje 2 godine). Od kandidata kojima se dodeli bespovratna pomoć očekuje se da imaju obezbeđenu saglasnost i sva potrebna ovlašćenja za projekat od vlade ili drugih zakonodavnih tela pre isplate bilo kakvih sredstava.\nPopunjavanjem onlajn prijave po uputstvima iz priloženog dokumenta Smernica. Pitanja u vezi sa popunjavanjem prijave mogu se poslati na: s.sanders@jbs.cam.ac.uk.


Revizori „češljali“ i finansije i rad PU „Pava Sudarski“ (3) - Portal Moj Bečej - Bečejske opštine iz ugla građana!\nRevizori „češljali“ i finansije i rad PU „Pava Sudarski“ (3)\nČet jul 20\nDržavna revizorska institucija, u sklopu kontrole finansija i poslovanja opštine Novi Bečej, uradila je i izveštaj o reviziji sastavnih delova finansijskih izveštaja i pravilnosti poslovanja Predškolske ustanove „Pava Sudarski“ Novi Bečej za 2015. godinu.\nPreporučujemo odgovornim licima u Predškolske ustanove „Pava Sudarski“ da sve vrste nagrada, naknada i bonusa isplaćuju u skladu sa Zakonom o budžetu Republike Srbije i Zakonom o budžetskom sistemu, piše u izveštaju DRI. Naime, to je najbitnija zamerka, a tako je i iskazana, kao Preporuka 1.\nRashodi za plate, dodaci i naknade zaposlenih iskazani su u iznosu od 33.962.000 dinara. Obračunate i isplaćene plate po osnovu cena rada iznose 33.962.000 dinara. Pravilnikom o sistematizaciji radnih mesta u Predškolskoj ustanovi „Pava Sudarski“ Novi Bečej i Uredbom o koeficijentima za obračun i isplatu plata zaposlenim u javnim službama1, utvrđeni su zvanja, plate, naknade plata i druga primanja zaposlenih kao i koeficijenti za obračun i isplatu plata zaposlenih . Na osnovu revizije utvrđeno je sledeće: Predškolska ustanova „Pava Sudarski“ Novi Bečej je isplatila više, na ime osmomartovskih poklona zaposlenim ženama u ukupnom iznosu od 577.000 dinara. Na taj način postupljeno je suprotno članu 56. stav 4. Zakona o budžetskom sistemu. Predškolska ustanova „Pava Sudarski“ Novi Bečej je na ime stimulacije (bonusa) na decembrsku platu, isplatila više od 1.012.000 dinara, suprotno članu 17. Zakona o budžetu Republike Srbije za 2015. godinu. Na taj način postupljeno je suprotno članu 56. stav 4. Zakona o budžetskom sistemu.\nPredškolska ustanova „Pava Sudarski“ Novi Bečej, rashode za dodatak za rad duži od punog radnog vremena, dodatak za vreme provedeno na radu (minuli rad), naknadu zarade za vreme privremene sprečenosti za rad do 30 dana usled bolesti nije evidentirala na odgovarajućim subanalitičkim kontima što nije u skladu sa strukturom konta propisanih članom 14. Pravilnika o standardnom klasifikacionom okviru i kontnom planu za budžetski sistem. Rizik Ukoliko se nagrade, naknade i bonusi ne isplaćuju u skladu sa Zakonom o budžetu Republike Srbije i Zakonom o budžetskom sistemu postoji rizik od nenamenskog korišćenja budžetskih sredstava.\nU narednim danima bavimo se i detaljnije ovim izveštajem.


14. maj 2019 – KB4499151 (mesečna zbirna ispravka)\nOva bezbednosna ispravka sadrži poboljšanja i popravke koje su bile obuhvaćene ispravkom KB4493443(koja je objavljena 25. aprila 2019) i kojom su rešeni sledeći problemi:\nRešavanje problema koji sprečava pokretanje Simulatora alatke Microsoft Visual Studio.\nDodavanje domena „gov.uk“ u domene najvišeg nivoa za HTTP Strict Transport Security (HSTS TLD) za Internet Explorer.\nRešavanje problema zbog kog tekst, raspored ili veličina ćelije mogu da postanu uži ili širi od očekivanog u programu Microsoft Excel prilikom korišćenja fontova MS UI Gothic ili MS PGothic.\nBezbednosne ispravke za platformu i okvire za Windows aplikacije, Microsoft grafičku komponentu, Windows Storage i sisteme datoteka, za Windows Cryptography, Windows Datacenter umrežavanje, Windows bežično umrežavanje, Windows jezgro i mašine za bazu podataka Microsoft JET.\nOvaj problem je rešen pomoću ispravke KB4505050.\nDa biste dobili spisak datoteka koje su obezbeđene u ovoj ispravci, preuzmite informacije o datotekama za ispravku 4499151.


Čubrilović: Niko nema pravo da blokira rad parlamenta Republike Srpske | NSRS\nČubrilović: Niko nema pravo da blokira rad parlamenta Republike Srpske\n„Sjednica Narodne skupštine Republike Srpske biće nastavljena kada se steknu uslovi sa onim poslanicima koji žele da rade“, rekao je danas poslije sjednice Kolegijuma Narodne skupštine predsjednik parlamenta Nedeljko Čubrilović.\n„Opozicija je tražila da se na ovoj sjednici parlamenta Srpske razmatra izvještaj revizora koji je sa predloženog dnevnog reda skinuo Odbor za finansije i budžet. Tražili su da Vlada Republike Srpske odgovori na 46 neodgovorenih pitanja od 635 pitanja koliko ih je postavljeno tokom svih godina zasjedanja parlamenta, te da se uputi urgencija za objavljivanje akata koje je donijela Narodna skupština, a koji nisu objavljeni u Službenom glasniku“, rekao je predsjednik Čubrilović.\nOn je naglasio da je skupštinska većina prihvatila zahtjev da Vlada Republike Srpske odgovori na sve neodgovorena pitanja u naredna dva dana i da se uputi urgencija Kolegijuma za objavljivanje akata u „Službenom Glasniku Republike Srpske“.\n„Predložili smo da Izvještaj Glavne službe za reviziju javnog sektora Republike Srpske o provedenoj finansijskoj reviziji Konsolidovanog godišnjeg finansijskog izvještaja za korisnike budžeta Republike Srpske za period 01.01 - 31.12.2016. godine i godišnji revizorski izvještaj Glavne službe za reviziju javnog sektora Republike Srpske za 2017. Godinu budu razmatrani na prvoj narednoj sjednici parlamenta, ali opozicija nije prihvatila ove prijedloge. Predložili smo da odmah na ovom Kolegijumu donesemo odluku o terminu i održavanju te sjednice, ali oni su to odbili“, rekao je Čubrilović.\n„Narodna skupština Republike Srpske je najviše zakonodavno i demokratsko tijelo u kojem svima mora biti omogućeno da iznesu svoj lični i politički stav bez ikakvih posljedica. Zbog očuvanja digniteta Narodne skupštine Republike Srpske neophodno je prema Poslovniku preduzeti mjere da se sve aktivnosti odvijaju u skladu sa Ustavom i zakonima“, rekao je on.\n„Niko nema pravo da spriječava rad parlamenta Republike Srpske, pogotovo ne fizički“, rekao je predsjednik Čubrilović na pres konferenciji poslije sjednice Kolegijuma.


SENZACIONALNO OTKRIĆE: Ove ćelije štite od korone i one koji je NISU PRELEŽALI, ako ih imate u imunosistemu BEZBEDNI ste 100%! | Sandzak Live - Sandzaklive.Net- Najčitaniji web portal u Sandžaku - Sandzaklive\nHome COVID 19 SENZACIONALNO OTKRIĆE: Ove ćelije štite od korone i one koji je NISU...\n– T-ćelije su deo imuniteta i pomažu nam u zaštiti tela od infekcije. Reaktivnost T-ćelija ukazuje da je imunosistem možda imao neko ranije iskustvo u borbi sa sličnom infekcijom i da može da koristi tu memoriju da pomogne u borbi protiv nove infekcije. Oni su verovatno stečeni u prethodnim endemskim infekcijama drugim vrstama virusa korona. Upotreba ove T-ćelijske memorije sa još jednom sličnom infekcijom u odgovoru na novu infekciju zove se „unakrsna reaktivnost“ – objasnio je dr Ameš Adaldža, viši naučnik Centra za zdravstvenu sigurnost na Univerzitetu Džons Hopkins.\nPrevious articleAdem Ljajić trenutno boravi u svom rodnom gradu i trenira sa FK Novi Pazar\nNext articleUskoro bi i u Srbiji trebalo da zaživi KORONA APLIKACIJA, neće biti obavezna, ali bi mogla da vas UPOZORI NA OPASNOST


Škola stranih jezika Senta | Kursevi jezika u Senti\nŠkola stranih jezika Senta\nŠkola stranih jezika Senta - Audio verzija\nNešto više od 18 000 stanovnika naseljava gradsko naselje Senta, koje prema teritorijalnoj podeli pripada Severnobanatskom okrugu. Smatra se da je ovo na području Vojvodine jedan od najstarijih gradova. U sastav same opštine ulaze i naselja Bogaraš, Tornjoš, Kevi i Gornji breg, a oko 25 hiljada stanovnika naseljava teritoriju cele opštine.\nKako nam pokazuju podaci, još krajem 19 - og veka su u ovom gradu postojale škole i vrtići, a danas se obrazovanje odvija u okviru 4 srednje škole i to u ekonomsko - trgovačkoj, muzičkoj i gimnaziji, kao i medicinskoj srednjoj školi. Postoji i škola stranih jezika Senta, kao i 10 vrtića, dok je na području cele opštine prisutno i pet osnovnih škola.\nBitno je napomenuti da se isključivo iskusni znalci jezika, a kojima je on najčešće i maternji, angažuju za sprovođenje kurseva stranih jezika, tako da se radi o naročito visokom nivou edukacija. Tome treba dodati i podatak da ova specijalizovana obrazovna institucija u potpunosti poštuje pravila trenutno aktuelnog jezičkog standarda, poznatog kao CEFR (The Common European Framework of Reference for languages). Iz tog razloga se svaki kurs i obuka stranog jezika može pohađati na jednom od nivoa, kojih ima ukupno šest i koje karakterišu određena znanja i veštine. Samo zato škola stranih jezika Senta praktikuje da svaki zainteresovani polaznik, a koji je pre toga određeni jezik učio, uradi takozvani inicijalni test, kako bi se proverilo kom tačno nivou njegovo znanje odgovara. Naglašavamo da osobe koje pre toga nisu imale susret sa konkretnim jezikom nemaju obavezu test provere da rade, pošto se podrazumeva da će oni startovati od osnovnog, to jest početnog nivoa.\nPomenuti okvir navodi postojanje šest nivoa znanja, tako da se obuke i kursevi stranih jezika organizuju od nivoa A1, pa do nivoa C2. Jednostavnije rečeno, svih šest nivoa je podeljeno u tri grupe, a u okviru kojih se nalaze po dva podnivoa. Osim početnog, odnosno osnovnog A 1, u toj grupi je i viši početni, označen kao A 2, nakon čega slede niži i viši srednji nivoi znanja, koji nose oznake B 1 i B 2. Za one polaznike, koji određeni jezik poznaju bolje su rezervisani nivoi C 1 i C 2, a koji se karakterišu kao niži i viši napredni.\nKada izabranu edukaciju budu završili, svi polaznici postaju vlasnici sertifikata, a budući da je škola stranih jezika Senta propisno ovlašćena od strane nadležnih institucija, ta dokumenta su pravno validna i koriste se kao neoboriv dokaz o poznavanju određenog jezika na konkretnom nivou. Zapravo bi vlasnici mogli i da u Nacionalnoj službi za zapošljavanje zahtevaju upis tog sertifikata u svoj radni dosije, ali pre toga ga u skladu sa aktuelnim pravilima moraju otvoriti. Naravno da u svoju radnu biografiju treba da upišu podatak o posedovanju tog sertifikata, a imaju pravo i da ga koriste kad god je potrebno da dokažu u kojoj meri konkretni jezik poznaju.\nNikakva prepreka nije uzrast kandidata, zato što se svaka obuka i kurs stranog jezika organizuje uz maksimalno poštovanje i nivoa znanja i uzrasta polaznika, tako da postoje i kursevi i obuke jezika za decu, kao i za odrasle polaznike.\nSem uobičajenog načina učenja, škola stranih jezika Senta nudi i mogućnost organizacije konverzacijskih kurseva, ali i poslovnih, te brojnih specijalističkih obuka, kojom prilikom se fokus stavlja na sticanje znanja određenog jezika u pojedinim oblastima, kao što su na primer medicina, pravo i menadžment, kao i marketing, turizam i druge.\nUz to što mogu naučiti ili unaprediti znanja engleskog, odnosno nemačkog i francuskog, ali i italijanskog i španskog jezika, polaznici ove škole mogu da pohađaju i kurs grčkog jezika.\nPonudom su obuhvaćene i obuke i kursevi portugalskog i ruskog jezika, a dostupna je i mogućnost da zainteresovani nauče kako znakovni i latinski jezik, tako isto i korejski, zatim albanski i estonski, kao i romski jezik.\nKo god to želi, ima mogućnost da se upozna sa slovenačkim i hrvatskim jezikom, a i kurs i obuka bosanskog jezika je u ponudi. Takođe se organizuju i edukacije za učenje turskog, zatim slovačkog i rumunskog jezika, kao i kursevi i obuke mađarskog, makedonskog i poljskog jezika. Sem toga, škola stranih jezika Senta organizuje i nastavu skandinavskih jezika, tako da zainteresovani mogu naučiti danski, finski i norveški, kao i švedski jezik.\nDostupna je i obuka i kurs flamanskog jezika, odnosno mogućnost da polaznici nauče holandski jezik, a svakako se organizuje i obuka i kurs srpskog jezika za strance.\nOd svakoga ko želi određeni jezik da nauči od početka ili da već stečena znanja poboljša se očekuje prvo da se prijavi, a to može učiniti svakog radnog dana direktno u prostorijama škole. Isto tako prijava može biti izvršena i elektronski, kada zainteresovano lice osnovne informacije o sebi ima obavezu da na zvanični mejl pošalje, a otvorena je i mogućnost prijavljivanja putem telefona u radno vreme škole. Izuzev imena i prezimena, kandidat treba da navede i tačan datum rođenja, te obavezno da ostavi i podatke za kontakt, kako bi dobio sva potrebna obaveštenja o upisu i organizaciji nastave.\nU principu se upis uvek mora organizovati uz prisustvo prijavljenog, odnosno roditelja deteta ili njegovih zakonskih staratelja. Prethodno će svaki kandidat biti informisan o dokumentima, koja treba u tom momentu da donese, a kako bi upis prema pravilima bio organizovan.\nObavezni smo istaći i to da se od svakog prijavljenog očekuje da izabere koja obuka i kurs stranog jezika ga zanima, uzevši u obzir da se nastava organizuje kako onlajn, tako isto i na klasičan način, to jest u prostorijama škole. Predviđeno je da se oba pomenuta tipa edukacije sprovode kako u okviru individualne i grupne, tako isto i kroz nastavu u paru, poznatu kao poluindividualna, pa će odluku o tome na koji način mu najviše odgovara predavanja da prati doneti svaki polaznik pojedinačno.\nInformacija da je upravo škola stranih jezika Senta ovlašćeni ispitni centar za sticanje 4 najpoznatija sertifikata o poznavanju jezika je izuzetno značajna, zato što omogućuje zainteresovanima da postanu vlasnici kako DELF i Kembridž sertifikata, tako isto i Austrijskih jezičkih diploma i SWEDEX sertifikata. Na taj način će dokazati u kojoj meri poznaju francuski i engleski jezik, zatim nemački i švedski, te će svoju radnu biografiju obogatiti posedovanjem pomenutih sertikata. S obzirom na to da su ispiti specifični u tom smislu što su zahtevi, koji se stavljaju pred kandidate kreirani tako da se proveri nnivo njihovog znanja određenog jezika na poseban način, to se savetuje da svako od njih prethodno pohađa pripremnu nastavu, koju pomenuta škola takođe organizuje. Moramo posebno istaći da nije navedeno kao obaveza pohađanje pripreme, već zato što će svakom kandidatu biti značajno olakšano da stekne jedan od pomenutih sertifikata.\nAkademija Oxford Senta\nNovi Sor BB, 24400 Senta\nKurs engleskog jezika Senta\nKurs nemačkog jezika Senta\nKurs italijanskog jezika Senta\nKurs španskog jezika Senta\nKurs francuskog jezika Senta\nKurs norveškog jezika Senta\nKurs švedskog jezika Senta\nKurs ruskog jezika Senta\nKurs grčkog jezika Senta\nKurs turskog jezika Senta\nKurs japanskog jezika Senta\nKurs kineskog jezika Senta\nKurs arapskog jezika Senta\nKurs albanskog jezika Senta\nKurs bugarskog jezika Senta\nKurs bosanskog jezika Senta\nKurs češkog jezika Senta\nKurs danskog jezika Senta\nKurs estonskog jezika Senta\nKurs hebrejskog jezika Senta\nKurs holandskog jezika Senta\nKurs hrvatskog jezika Senta\nKurs korejskog jezika Senta\nKurs mađarskog jezika Senta\nKurs makedonskog jezika Senta\nKurs poljskog jezika Senta\nKurs portugalskog jezika Senta\nKurs rumunskog jezika Senta\nKurs slovačkog jezika Senta\nKurs slovenačkog jezika Senta\nKurs srpskog jezika za strance Senta\nKurs ukrajinskog jezika Senta\nKurs finskog jezika Senta\nKurs latinskog jezika Senta\nKurs znakovnog jezika Senta


Kosovo je Srbija, a Republika Srpska je trajna i neupitna! - Banjaluka Danas\nNa uporno insistiranje novinara da Srpsku naziva ,,eReS”, Stanivuković je još upornije podvlačio da je to Republika Srpska, a kada je voditelj zatražio da kaže ,,Republika Kosovo”, Stanivuković je rekao ,,Kosovo i Metohija kao sastavni dio Srbije”, te podvukao da je Republika Srpska neupitna i trajna.\n-Izabran za gradonačelnika, a najmanje pitan za to! To nije moja odgovornost, nego odgovornost medija koji žele samo dobar naslov, senzaciju i čitanost po svaku cijenu, a uz sve to da zadovolje apetite nacionalnih politika koje predstavljaju, napisao je Stanivuković na društvenim mrežama, te objavio video gostovanja na jednom sarajevskom mediju.\nNovinar je konstatovao da bez podrške Crkve nema opstanka na političkoj sceni, što je Stanivuković prokomentarisao da je Srpska pravoslavna crkva vijekovima očuvala srpski narod, sabornost i da je to dio njegovog bića, te da nema razloga da tako nepto kritikuje.\nOtužen za ,,nacionalizam’’ samo zato što ne prihvatam usku košnicu površnih analiza prošlosti koje narod kojem pripadam stavljaju u negativan položaj, koji u lancu raznih ,,priznanja’’ koja se od nas traže u konačnosti treba da znači i ukidanje Republike Srpske koja je za nas trajna, neupitna i koju ćemo kroz sve buduće dane, godine i decenije zajedno graditi i jačati!, napisao je Stanivuković uz video klip koji je objavio.\nOn dodaje da snažna Republika Srpska doprinosi napretku cijele Bosne i Hercegovine i moja dužnost jeste da u tim okvirima vodim našu politiku i to sve vrijeme činim, boreći se za svoj narod, poštujući i uvažavajući sve druge narode i manjine, ne praveći nikakvu razliku u pogledu da ovdje svi bolje živimo.\nZagovornik sam ideje ekonomskog patriotizma koji će biti u fokusu našeg djelovanja u narednom periodu, zaključuje Stanivuković.


Gradiska.com - Uskoro koncert I izložba u Gradišci\nutorak, 29 septembar 2020 14:17\nOva godina je posebno teška zbog korona virusa, zabrane kretanja i okupljanja. Sve ovo dodatno je opteretilo Kulturni centar Gradiška koj je otkazao mnoge manifestacije. Ipak uz poštovanje svih propisanih mjera uskoro planiraju organizovati izložbu i koncert.\n“Već prvog oktobra je klavirski koncert Dinka Blagojevića I osmog oktobra imamo izložbu mladog studenta Dimitrija Stankovića. To su programi gdje uglavnom bude I manje ljudi. Počeli su sa radom kulturno umjetničko društvo, plesni klub, gradski hor” rekao je Željko Blagojević, direktor Kulturnog centra Gradiška.\nKulturni centar je otkazao prepoznatljive programske sadržaje, ali su se u ovom periodu I okolnostima okrenuli nekim drugim aktivnostima.\n“Radimo monografiju Kulturnog centra, u priremi je dokumentarno zabavni film Gradiškog proljeća, pripremili smo monografiju fudbala u Grbavcima pod Kozarom” rekao je Željko Blagojević, direktor Kulturnog centra Gradiška\nKako bi ispoštivali sve propisane mjere prostorije Kulturnog centra mnoga udruženja, organizacije predstavnici vladinog I nevladinog sektora koriste za održavanje sastanaka.\nViše iz kategorije: « Prikazan dokumentarno-igrani film “Učitelj u lancima”\tOdržan koncert violinistkinje Milane Smiljanić i Dinka Blagojevića »


Strelama usmrtili američkog misionara koji je hteo da ih preobrati u hrišćanstvo - Daljine.rs\nStrelama usmrtili američkog misionara koji je hteo da ih preobrati u hrišćanstvo\nAmerikanac Džon Alen Čau (27) ubijen je na ostrvu Severni Sentinel u Indijskom okeanu, kada su ga navodno ustrelili Sentinelci, pripadnici izolovanog naroda koje živi u plemenskoj zajednici.\nIako je “dobrodošlica” koja je američkog turistu koštala života u ovom kutku sveta sasvim uobičajena, budući da je do sad svaki pokušaj stupanja u kontakt sa Sentinelcima imao epilog u nekoj formi nasilja, kao član Internacionalne hrišćanske organizacije Džon se nadao da će uspeti da ih preobrati u hrišćane.\nU tom cilju uputio se ka Severnom Sentinelu u kanuu, ali je čim je kročio na njegovo tlo ustreljen.\nNakon što je jedan ribar pronašao njegovo telo, još sedmorica njegovih kolega uhapšena su pod sumnjom da su ilegalno prevezli Čaua do ostrva, pri čemu se njegove ubice ne mogu teretiti za ovaj zločin s obzirom na to da je kontakt sa plemenom zabranjen.\nNASA-in snimak Severnog Sentinela, Autor: NASA Earth Observatory image / Jesse Allen / NASA EO-1 team / Rebecca Lindsey\nUprkos tome što je stav Indije da ovom narodu izađe u susret u njegovoj želji da bude ostavljen na miru, Internacionalna hrišćanska organizacija je najoštrije osudila ubistvo svog člana, ignorišući činjenicu da je na njihovu teritoriju došao mimo zakona.\n– Ekstremno smo zabrinuti zbog izveštaja o ubijenom misionaru. Molimo se za njegovu porodicu i prijatelje i nadamo da će biti sprovedena puna istraga o ovom ubistvu, a odgovorni za njega izvedeni pred lice pravde – rekli su u ovoj hrišćanskoj organizaciji.\nStiven Kori, direktor organizacije Survival International koji je dugo vodio kampanju za zaštitu starosedelačkih plemena Andamanskog arhipelaga, podsećajući da su britanski kolonijalisti desetkovali tamošnja plemena, brišući sa lica zemlje na hiljade njihovih pripadnika, od kojih je samo nekolicina preživela do današnjih dana.\nKori je napomenuo da ovi narodi nemaju imunitet na grip i morbile zbog čega nije nemoguće da su smrtonosni patogeni agensi bili uzrok nestanka čitavih plemena, ali da su stanovnici Severnog Sentinela toliko puta pokazali da ne žele da ih bilo ko uznemirava da bi njihova želja trebalo da bude uslišena.


Toplotne pumpe Vodoterm Srbija\n11. novembra 2021. 11. новембра 2021.\nToplotne pumpe sve više postaju popularan izbor za potrebe grejanja i hlađenja doma. Njihova fleksibilnost, efikasnost, dugoročni povraćaj ulaganja i manji uticaj na životnu sredinu samo su neki od razloga zašto vlasnici kuća žele da zamene svoja postojeća rešenja zasnovana na fosilnim gorivima toplotnim pumpama na obnovljive izvore energije.\nJednako tako, kako vlade postaju proaktivne po pitanju dugoročne održivosti i počinju da primenjuju strategije za postizanje neutralnosti ugljenika, brzo postaje jasno da su toplotne pumpe rešenje budućnosti.\nOtkrivanje unutrašnjeg funkcionisanja toplotnih pumpi i konačno odlučivanje o tome da li je to dobra opcija za Vas ili Vaš dom nije lak zadatak, zato u nastavku pružamo odgovore na neka od najvažnijih pitanja sa kojima se možete susresti kada prvi put počnete da razmišljate o toplotnim pumpama.\nU nastojanju da se pojednostavi neki komplikovani inženjering, proces rada toplotne pumpe najbolje se može objasniti kao kolo koje crpi dostupnu toplotu iz zemlje ili vazduha koji okružuje Vaš dom i prilagođava je korisnim temperaturama za stvaranje toplog vazduha ili vode za prostornog i centralnog grejanja, kao i tople vode za centralno grejanje i za snabdevanje toplom vodom.\nToplotna pumpa se može povezati sa drugim sistemima grejanja kao što su radijatori, podno grejanje i sistem tople vode na sličan način kao što je trenutno Vaš kotao na fosilna goriva. Ono što toplotnu pumpu čini drugačijom je način na koji se toplota generiše, a ne kako se distribuira, gde umesto da sagoreva gorivo da bi proizvela toplotu, toplotna pumpa koristi proces isparavanja i kondenzacije rashladnog sredstva.\nDa li su toplotne pumpe ekološki prihvatljive?\nToplotne pumpe se napajaju uglavnom iz obnovljivih izvora energije. Kada se instaliraju, Vaša toplotna pumpa će obezbediti 100% Vašeg grejanja i 100% Vaših potreba za toplom vodom mnogo efikasnije od kotla na fosilna goriva. Ovo čini toplotne pumpe jednim od najekonomičnijih i ekološki prihvatljivih rešenja za grejanje dostupnih danas. Pored toga, ako se napajaju obnovljivom energijom iz mreže ili korišćenjem prednosti fotonaponskog solarnog rešenja, toplotne pumpe mogu da obezbede svu toplotu koja Vam je potrebna, bez emisija povezanih sa radom.\nDa li su toplotne pumpe vredne ulaganja?\nNema sumnje da će ugradnja sistema toplotne pumpe u početku zahtevati značajna ulaganja, koja su obično više od instaliranja standardnog kotla na fosilna goriva. Kolika investicija zavisi od nekoliko faktora kao što su tip toplotne pumpe, veličina vašeg doma i uređaj na koji toplotna pumpa povezuje, odnosno radijatore.\nUprkos ulaganju, povraćaj koji ćete dobiti od Vaše toplotne pumpe u udobnosti, pouzdanosti i smanjenim računima za energiju tokom njenog životnog veka daleko će biti veći od njene instalacije. Svaki kilovat električne energije koji se koristi u toplotnoj pumpi generiše između 3 – 4 kilovata obnovljive toplote iz vazduha – to je poboljšanje efikasnosti za 300 – 400%. Toplotne pumpe će raditi efikasnije kada je kuća dobro izolovana, tako da je važno razmisliti o dodavanju odgovarajuće izolacije i zaštite od promaje kući kako bi se postigao najviši nivo efikasnosti.\nNema sumnje da je ugradnja novog sistema grejanja velika odluka. Instalacija može poremetiti kućno okruženje i troškovi instalacije mogu se brzo povećati ako niste spremni. Ali dugoročno gledano, instaliranje sistema toplotne pumpe je vredno ulaganja i rada koji ste uložili, jer će vaša nova toplotna pumpa nastaviti da služi Vama i Vašoj porodici dugi niz godina.


Azur Mahmić: “Utakmica protiv Radnika najvažnija u sezoni”\nFK Mladost Doboj - Kakanj/facebook\nFudbaler Mladosti iz Doboja kod Kaknja Azur Mahmić najavio je duel s bijeljinskim Radnikom u narednom kolu Premijer lige Bosne i Hercegovine.\n“Utakmica protiv Radnika najvažnija je u sezoni, pobjeda nam je baš potrebna. Ukoliko pobijedimo već smo jednom nogom izborili opstanak u Premijer ligi. Svi smo spremni, dočekaćemo utakmicu u punom sastavu i svim snagama se boriti za tri boda” – rekao je Azur Mahmić.\nMladost DK se nalazi na devetoj poziciji tabele, te ih šest bodova dijeli od posljednjeplasiranog Radnika.\nPrethodni članakStanojević o Asanu: “Nije prijatno, ali razumijem ljudske različitosti i drugačije kulture”\nNaredni članakNovak Đoković održao trening u Sarajevu


Gojko Ćuk: Očekujem tri boda – Reprezentacija.me\nGojko Ćuk: Očekujem tri boda\nOdbojkaška reprezentacija Crne Gore doputovala je danas u Valzbrič, grad u kojem će u nedjelju od 17:30 časova, igrati drugu utakmicu Evropske lige protiv selekcije Poljske. Crna Gora je sinoć u prvom duelu slavila nakon pet setova rezultatom 3:2.\n“Zasluženo smo pobijedili, iako mislim da smo mogli i ubjedljivije. Vjerovatno nas je taj lako dobijeni set malo opustio, dok smo njih time potpuno vratili u igru. Međutim, jučerašnja pobjeda je veoma važna, jer je napravljena protiv odbojkaške velesile” – kaže Gojko Ćuk, srednji bloker naše reprezentacije.\n“Mislim da će biti lakše nama za igranje, jer ćemo sada imati mnogo više podataka o njima, o njihovoj igri, nego što smo imali prije prvog susreta. Dobro ćemo skenirati prvu utakmicu i vidjeti koje su im mane. Očekujem pobjedu i idemo na sva tri boda, koja bi nam mnogo značila u borbi za završnicu, odnosno polufinale” – zaključio je Ćuk, prošle godine član Unireje Dež.\nNaša reprezentacija igra sjutra od 17:30 časova drugu utakmicu 1.kola Evropske lige 2014 protiv selekcije Poljske. Utakmicu možete pratiti direktno na\nCeremonija u čast Gardinija, Anastazija, Leona…\nSinoć nakon utakmice Poljska – Crna Gora u poljskom gradu Milicu, na gradskom trgu, održana je svečana ceremonija otkrivanja otisaka šaka u odbojkaškoj “Ulici slavnih” Andre Gardinija, Andre Anastazija, Vilfreda Leona, Magdalene Slive, Artura Popka i Karca Kiralija.\nNa ceremoniji su bili prisutni i Ivan Bošković, Slobodan Boškan i Slobodan Aćimov kao predstavnici našeg tima, koji je juče u Milicu igrao prvu utakmicu Evropske lige protiv Poljske.\nTags: Evropska ligaGojko CukOdbojka


Osam godina od Briselskog sporazuma rešenje još dalje - Politika - Dnevni list Danas\nPočetna » Politika » Osam godina od Briselskog sporazuma rešenje još dalje\nBeograd i Priština su osam godina posle potpisivanja Briselskog sporazuma dalje od konačnog rešenja dogovora, dijalog je trenutno zamrznut, a i kada se nastavi neće dovesti do napretka, ocenjeno je danas na onlajn panelu u organizaciji Beogradskog centra za bezbednosnu politiku (BCBP).\n„Tehnički dijalog je zamro, trenutni dijalog ne vodi nikuda. Predstavnici Beograda i Prištine se čak i ne sastaju, ne zna se o čemu će da pričaju i ne zna se o čemu su i pričali. Tako da postoji taj oblik tajnovitosti nad dijalogom“, rekao je Stefanović.\nGlavni urednik prištinskog lista Koha Ditore Agron Bajrami je rekao da je do zastoja u dijalogu došlo i pre nego što je aktuelna kosovska vlada došla na vlast i da će problemi ostati ostati i ako on bude nastavljen za mesec ili dva.\n„Dijalog je skrenuo s puta 2017. kada je (Federika) Mogerini posredovala i kada su dve strane počele da pričaju o razmeni teritorija a ne o ljudima. Sada trpimo posledice tog udaljavanja i silaska sa koloseka koji bi vodio do uzajamnog sporazuma“, ocenio je Bajrami.\n„Sada na Kosovu očekujemo od naše vlade da ponudi jasnu ideju procesa dilajoga i šta od njega očekuje, kako misle da se to postigne i koji je put kojim treba ići napred. Očigledno da treba jasno da vidimo i beogradsko stanovište, šta Srbija želi da dobije i da li je za nas moguće da budemo deo tog rešenja“, rekao je Bajrami.\nPredsednica Evropskog pokreta Srba sa Kosova Rada Trajković istakla je da je situacija na terenu između Srba i Albanaca sve zategnutija i da treba razmišljati tokom pregovora na koji način predložena rešenja utiču na život „malog“ čoveka.\n„Volela bih da Beograd i Priština pokažu zajednički interes koji bi vodio ka pomirenju a to bi bilo rešavanje sudbine kidnapovanih i nestalih“, rekla je Trajković.\nGovoreći o perspektivama pregovora Borko Stefanović je ocenio da je neophodno vratiti se na tehnička pitanja koja su bitnija za svakodnevni život ljudi na Kosovu.\nOn je naveo da trenutna situacija u kojoj Priština ima samo jednu ideju u pregovorima a to je priznanje nezavisnosti koje bi bilo dobijeno od Beograda, ne vodi nikuda jer je to jedino što Beograd ne može da ispuni.\nBeogradBorko StefanovićBriselski sporazumdijalogPrištinaBeograd


Vesić ugostio zamenika gradonačelnika Najrobija - EMBARGO 011\nVesić ugostio zamenika gradonačelnika Najrobija\nZamenik gradonačelnika Beograda Goran Vesić ugostio je danas visoku delegaciju Najrobija, koju je predvodio zamenik gradonačelnika prestonice Kenije, Vilijam Kangete Tuku, a sa kojima je razgovarao o unapređenju saradnje dva grada.\nVesić je za Beoinfo kazao da je dogovorena uzvratna poseta kada je predviđeno i potpisivanje Sporazuma o saradnji i bratimljenju dva grada.\n„Takođe, razgovarali smo i o tome da se prirede Dani Najrobija u Beogradu i obratno“, dodao je zamenik gradonačelnika i podsetio da je Beograd jedan od retkih gradova u Evropi koji ima Muzej afričke umetnosti.\nRekao je i da su na sastanku preneta iskustva Beograda kada su u pitanju skladištenje otpada, parkiranje i „smart siti”.\nPrema njegovim rečima, predviđena je poseta delegacije iz Najrobija deponiji u Vinči, a želja im je da vide kako je Beograd pristupio rešavanju tog problema.\nDodao je i da je predviđena poseta „Parking servisu“ prilikom koje će biti prezentovan sistem „Oko sokolovo“ i naplate parkiranja, kao i poseta kompaniji „Telekom Srbija“ gde će zajedno razvijati projekat „Smart siti“.\nZamenik gradonačelnika Najrobija podsetio je na dugu istoriju dobrih odnosa Kenije i Jugoslavije, a sada Srbije.\nKako je naveo, Jugoslavija je u vreme predsednika Tita podržavala borbu za nezavisnost Kenije i to se pamti, što daje pozitivan ton i nastavku saradnje.\n„Došli smo u studijsku posetu da učimo na vašim primerima dobre praske jer dva grada imaju slične izazove. Hoćemo da vidimo vaša iskustva u rešavanju saobraćaja i parkiranja, kao i skladištenja otpada.\nTakođe, želimo da proširimo saradnju u oblasti turizma i ekonomije“, naveo je Kangete Tuku.\nPodsetio je da Kenija ima svetski poznatu kafu i čaj te čuvene plaže i safari po nacionalnim parkovima.\nSastanku u Starom dvoru prisustvovali su pomoćnik gradonačelnika Andreja Mladenović, zamenica predsednika Skupštine grada Andrea Radulović, kao i ambasador Srbije u Najrobiju Dragan Županjevac, saopšteno je iz Beoinfa.\nVesić uručio tablete i laptopove bogoslovskoj školi\nOdržana konstitutivna sednica Upravnog odbora Fondacije za decu i mlade Beograda\nVESIĆ: U ime izborne liste “Aleksandar Vučić – Zajedno možemo sve!” razgovarao sam sa penzionerima u Grockoj\nGoran Vesić i Jelena Karleuša u obilasku “Animal Rescue” udruženja\nNova oprema za četiri beogradska porodilišta\nBokseri nisu zaboravili Branka Pešića\nGoran Vesić: DUBROVAČKI SRBI


Gulen: Nemam veze s ovim - Nova Borba\nGulen: Nemam veze s ovim\nGulen je još jednom ponovio da najsnažnije osuđuje pokušaj vojnog udara u Turskoj, istakavši da je patio dok je gledao šta se dešava u njegovoj zemlji.\nTurski verski vođa Fetulah Gulen, koji živi u Sjedinjenim Američkim Državama i koga je predsednik Turske Redžep Tajip Erdogan obeležio kao inspiratora puča, izjavio je da odbacuje optužbe u kojima se tvrdi da je imao ulogu u pokušaju puča.\nGulen je još jednom ponovio da najsnažnije osuđuje pokušaj vojnog udara u Turskoj, istakavši da je patio dok je gledao šta se dešava u njegovoj zemlji.\nRojters podseća da su Erdogan i turska vlada naveli da se pristalice Gulena, koji živi u egzilu koji je sam izabrao, nalaze iza pokušaja puča koji je sinoć i rano jutros izveo deo turske vojske. Vlasti u Ankari su Gulena optužile za stvaranje "paralelnih struktura" u policiji, pravosuđu, medijima i oružanim snagama, sa ciljem preuzimanje državne vlasti, što je Gulen negirao.\n"Osuđujem, najsnažnije moguće, pokušaj vojnog puča u Turskoj. Kao neko ko je propatio tokom više vojnih pučeva, posebno je uvredljivo da budem optužen da imam bilo kakve veze sa takvim pokušajem", saopštio je Gulen, a preneo Rojters.\nKeri: Nismo dobili nikakav zahtev za izručenje Gulena\nDržavni sekretar SAD Džon Keri izjavio je danas da nije dobio nikakav zahtev za izručenje muslimanskog verskog vođe Fetulaha Gulena, koji godinama živi u SAD, prenosi Rojters.\nAgencija podseća da su turske vlasti navele da se pristalice Gulena, koji živi u egzilu koji je sam izabrao, nalaze iza pokušaja puča koji je juče izveo deo turske vojske.\nKeri je tokom boravka u Luksemburgu kazao da se nada da će u Turskoj "ustavni proces biti poštovan tokom bavljenja onima koji stoje iza pokušaja puča".\nTurski verski vođa Fetulah Gulen, koji živi u SAD i smatra se najvećim suparnikom turskog predsednika Redžepa Tajipa Erdogana, danas je izjavio da "kategorički odbacuje optužbe da je imao ulogu u pokušaju puča" protiv Erdoganove vlasti.